title: Kaitseväen pääesikunta

text: Pääesikuntaa johtaa esikuntapäällikkö, jonka välittömässä alaisuudessa ovat operatiivisesta ja logistisesta toiminnasta vastaavat apulaispäälliköt sekä hallintopäällikkö ja tiedotuspäällikkö.


title: Venäjänsaari

text: Venäjänsaari on Viipurinlahdella sijaitseva saari, joka aikaisemmin kuului Viipurin maalaiskunnan Alasommeen kylään. Nykyään se on osa Johanneksen eli Sovetskin kaupunkikuntaa. Noin 10 hehtaarin kokoinen Venäjänsaari sijaitsee Viipurinlahden itärannalla Lihaniemen koilliskärjen edustalla. Viipurin keskustaan saaresta on matkaa noin kuusi kilometriä.


title: Venäjänsaari

text: Venäjänsaari tunnetaan vuonna 1913 valmistuneesta kauppaneuvos E. V. Sellgrenin jugend-huvilasta eli Villa Sellgrenistä, jonka on suunnitellut tunnettu viipurilainen arkkitehti Uno Ullberg.


title: Venäjänsaari

text: Hieman ennen Suomen sisällissodan alkua tammikuussa 1918 saarelle pakeni noin 500 suojeluskuntalaista, jotka olivat yrittäneet vallata Viipurin. Punaiset kuitenkin pakottivat heidät vetäytymään Viipurinlahden jäätä pitkin Venäjänsaarelle, jonne joukko saapui 23. tammikuuta 1918. Kauppaneuvos Sellgren luovutti saaren suojeluskuntalaisten käyttöön ja kolme päivää myöhemmin Venäjänsaaren retkikunnaksi kutsuttu ryhmä jatkoi kohti Viipurin pohjoispuolella sijaitsevaa Antreaa. Matkalla käytiin myös sisällissodan ensimmäinen taistelu Kämärän rautatieasemalla. Vuonna 1923 Uno Ullberg suunnitteli Villa Sellgrenin pihalle pystytetyn Venäjänsaaren retkikunnan muistomerkin.


title: Venäjänsaari

text: Villa Sellgrenin rakennukset ovat nykyisin venäläisen Sever-nimisen yhtiön omaisuutta. Yhtiön omistuksessa oleva maa-alue käsittää koko Venäjänsaaren ja merkittävän osan viereistä Lihaniemeä, yhteensä 108 hehtaaria. Yhtiö kuului presidentti Vladimir Putinin vanhalle ystävälle, vuonna 2015 kuolleelle Oleg Rudnoville, ja nykyisin sen arvellaan olevan Putinin käytössä.


title: Heinjoen rautatieasema

text: Heinjoen rautatieasema () on lakkautettu rautatieasema Viipurin piirissä Leningradin alueeella Venäjällä. Rautatieaseman ympärillä sijaitseva maaseututaajama on Heinjoen asemanseutu ("posjolok pri stantsii Veštševo"). Ennen alueluovutuksia rautatieasema sijaitsi Heinjoen kunnan alueella Liimatta–Valkjärvi-radan varrella.


title: Säterin piiri

text: Säterin piiri voi tarkoittaa seuraavia Ruotsin piirejä:


title: Abomeyn kuninkaalliset palatsit

text: Abomeyn kuninkaalliset palatsit ovat kymmenen palatsia 47 hehtaarin alueella Abomeyssa, Beninin keskiosassa. Palatsit ovat kuuluneet Dahomeyn kuningaskunnan hallitsijoille, ja ne on rakennettu vuosina 1625–1900. Rakennusryhmä on ollut Unescon maailmanperintökohde vuodesta 1985.


title: Abomeyn kuninkaalliset palatsit

text: Palatsit koostuvat useista rakennuksista ja sisäpihoista. Jokaunen hallitsija rakensi oman palatsinsa. Niiden pohjakaavoissa toistuvat samat perussäännöt, mutta jokainen on hiukan erilainen palatsin rakennuttaneen kuninkaan hallituskauden olojen mukaan. Parhaiten ovat säilyneet kuningas Ghézon ja kuningas Glélén palatsit, joissa toimii Abomeyn museo, jossa esitellään kuningaskunnan historiaa. Rakennusten materiaalina on käytetty lateriittimaata lattiassa, seinissä ja perustuksissa, palmua, bambua ja trooppisia puita kuten mahonkia ja afrikanirokoa puuosissa ja olkea ja peltiä kattorakenteissa. Seinät ovat puolisen metriä paksut, mikä riittää pitämään rakennukset miellyttävän viileinä päivisinkin. Joidenkin rakenusten seinissä ja pylväissä on korkokuvia, jotka on värjätty kasvi- ja mineraaliväreillä.


title: Abomeyn kuninkaalliset palatsit

text: Vuonna 2009 alueella levisi pensaspalo ja vahingoitti useita rakennuksia polttaen niiden olkikatot. Vuonna 2015 alueella riehui toinen tulipalo, jonka aiheuttaja jäi tuntemattomaksi.


title: Live Wire/Blues Power

text: Live Wire/Blues Power on yhdysvatalaisen blueskitaristi, laulajan Albert Kingin vuonna 1968 julkaistu ensimmäinen livealbumi. Loput kappaleet nauhoituksesta julkaistiin myöhemmin vuonna 1990 Wednesday Night in San Francisco ja Thursday Night in San Francisco.


title: Ihmisen äitilinjan haplotyyppi

text: Ihmisen äitilinjan haplotyyppi on mitokondrion DNA:sta määritelty ihmisen perimän tyyppi. Suomalaisten äitilinjan haplotyypit ovat tavallisimmin U5 ja H1.


title: Ihmisen äitilinjan haplotyyppi

text: Ihmisen äitilinjan haplotyyppien sukupuu van Ovenin ja myöhemmin julkaistun tutkimusten mukaan.


title: Wednesday Night in San Francisco

text: Live Wire/Blues Power on yhdysvatalaisen blueskitaristi, laulajan Albert Kingin vuonna 1990 julkaistu livealbumi. Samasta Fillmore Auditorium nauhoituksesta julkaistiin aiemmin levy Live Wire/Blues Power vuonna 1968.


title: Luettelo Hullut japanilaiset -sarjan tehtävistä

text: Tämä on luettelo Hullut japanilaiset -televisiosarjassa nähdyistä tehtävistä. Vuosina 1986–1989 Japanissa tehdyssä sarjassa sata kilpailijaa pyrki kenraali Leen johdolla läpäisemään hullunkurisia tehtäviä ja valtaamaan kreivi Takeshin linnan. Erityisesti ohjelmasta 2000-luvulla tehty, Craig Charlesin juontama englanninkielinen versio "Takeshi’s Castle" saavutti kulttimaineen, ja sitä on esitetty Suomessakin Jim-kanavalla.Jokin näistä tehtävistä aloittaa kilpailun. Kaikki sata kilpailijaa osallistuvat niihin yhtä aikaa. Niissä putoaa yleensä 12–18 kilpailijaa.


text: Nämä tehtävät järjestetään aloitustehtävien ja finaalin välissä. Niihin osallistuu yksi tai muutama kilpailija kerrallaan joitakin poikkeuksia lukuun ottamatta. Kilpailijoita karsitaan joka kierroksella pois, mutta jatkoon voi päästä, vaikka epäonnistuisikin tehtävässä.


text: Kilpailussa viimeisenä olevat tehtävät, joiden läpäisijät saavat palkinnon.


title: Thursday Night in San Francisco


title: Pieni Koukkujärvi

text: Pieni Koukkujärvi eli Pikku-Koukkujärvi on Pirkanmaalla Nokialla Koukkujärven kaatopaikan läheisyydessä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pieni Koukkujärvi on osa Laajanojan valuma-aluetta.


title: Pieni Koukkujärvi

text: Järven pituus on 250 metriä, leveys 100 metriä ja sen pinta-ala on 1,1 hehtaaria. Järvellä on kaksi järviallasta, joita erottavat kapea salmi ja pieni saari. Pohjoisaltaaseen laskee Koukkujärvestä kaksi suo-ojaa. Toiseen ojaan yhtyy vielä pienemmän lammen laskuoja. Eteläisestä altaasta lähtee itään järven oma laskuoja, joka on kaivettu Kirkaslammiin. Veden laskennallinen viipymä järvessä on 67 vuorokautta. Rantaviivan pituus on 850 metriä ja se on soistunutta metsää. Itärannoilla on hieman avosuota ja siellä sijaitsee retkeilymaja.


title: Pieni Koukkujärvi

text: Sekä Koukkujärvi että Pieni Koukkujärvi kuuluvat Natura 2000-verkoston Kaakkurijärviin ja muodostavat siellä yhteisen enklaavin.


title: Pieni Koukkujärvi

text: Pienen Koukkujärven vedenlaatua on tutkittu ensimmäisen kerran vuonna 1975. Tässä kerrotaan vain vuoden 2000 tuloksista. Järven vedenväri on ruskea, sen humuspitoisuus on korkea ja vesi on erittäin hapanta. Nämä ominaisuudet ovat lievempinä tyypillisiä soistuneiden metsäalueiden järville. Näytteet otettiin kesällä 2000, jolloin happamuustaso on yleensä korkeampi kuin talvella. Siksi onkin mahdollista, että happamuutta on talvella kaloille liikaa. Järvi on vaarassa happamoitua pysyvästi, sillä puskurikykyä happamoitumista vastaan ei ole enää jäljellä. Veden ravinnepitoisuuksien mukaan järvi kuuluu karun ja lievästi rehevöityneen järven luokkien rajamaille. Vesi on hieman sameaa, mutta levää on vain hieman. Kesällä havaittu veden lämpötilakerrostuminen oli jättänyt alusveteen erittäin kylmää vettä. Veden happipitoisuus oli alhainen ja pohjan lähellä se oli loppumassa. Tämä mahdollisti ravinteiden liukenemisen sedimenteistä takaisin veteen, mikä näkyi alusveden korkeina ravinnepitoisuuksina. Tämän perusteella voidaan otaksua, että myös talvella esiintyy happitaloudessa häiriöitä. Järvi soveltuu virkistyskäyttöön vain välttävästi.


title: Pieni Koukkujärvi

text: Vielä vuoden 1955 peruskartassa järven vedenpinta oli 70 senttimetriä korkeammalla kuin pohjoisen Koukkujärven. Kun järvi ojitettiin kiinni Koukkujärveen ja Kirkaslammiin, laski ”Pikku Koukkujärven” vedenpinta Koukkujärven tasolle. Vuoden 1975 kartassa vedenpinta oli laskenut vielä 10 senttimetriä alemmaksi kuin Koukkujärvellä. Nykyinen saari oli maatunut rantaan kiinni. Metsään oli nyt rakennettu tie ja järven eteläpuolelle oli perustettu Koukkujärven kaatopaikka. Järven itärannalla sijaitsi retkeilymajan rakennuksia.


title: Tuliholvin alla

text: Tuliholvin alla on satakuntalaisen, jatkosodan ensimmäisissä taisteluissa kaatuneen kirjailijan Eino Hosian vuonna 1940 ilmestynyt, talvisodasta kertova pääteos.


title: Tuliholvin alla

text: Teos sai toisen palkinnon Kustannusosakeyhtiö Otavan ja Prentice-Hall-kustannusliikkeen keväällä 1940 järjestämässä kilpailussa parhaasta talvisodan kuvauksesta. Kolmannen palkinnon sai Pentti Haanpään "Korpisotaa".


title: Tuliholvin alla

text: Teoksen on sanottu aloittaneen suomalaisen sotakirjallisuuden perinteen, jossa pääasiaksi tulivat todenmukaisuus, realistinen kuvaustapa ja etulinjan rivimiehen näkökulma.


title: Tuliholvin alla

text: Hosian teosta pidettiin realistisen kerronnan ihanteet omaksuneissa aikalaisarvosteluissa tyyliltään "paisuttelevana", lähinnä psykologiseen romantiikkaan kuuluvana.


title: Tuliholvin alla

text: Kerronnassa on eksistentialismille ominaista viipyilevyyttä ja toisaalta myös kaunokirjallisen ilmaisun kautta syntyvää syvää paikan- ja olotilan tunnetta.


title: FastROI

text: Fastroi Oy on suomalainen teknologiayritys, joka on erikoistunut sosiaali- ja hoiva-alan sekä asumispalvelujen toiminnanohjaukseen. Fastroin toimipisteet sijaitsevat Joensuussa, Espoossa, Tampereella ja Lancashiressa Isossa-Britanniassa. Yhtiössä on 44 työntekijää (2017). Yrityksen liikevaihto oli vuonna 2017 noin 3,4 miljoonaa euroa. Fastroin toimitusjohtaja on Risto Jalovaara. Yhtiön hallitukseen kuuluvat puheenjohtaja Matti Kurki, Risto Jalovaara, Ilpo Kettunen, Ukko Lappalainen ja Jyrki Saarinen.


title: FastROI

text:
Fastroi Oy perustettiin vuonna 2003. Vuonna 2015 yritys osti tamperelaisen järjestelmätoimittaja Necora Systems Oy:n. Fastroi jakautui kesällä 2016 kahdeksi yhtiöksi niin, että infran ja kiinteistöjen rakentamista sekä kunnossapitoa palveleva liiketoiminta siirtyi Softroi-yhtiöön (nykyinen Fluent Progress). Sosiaali- ja terveyspalvelujen liiketoiminta jäi Fastroi-yhtiöön. Fastroi ja Necora sulautuvat yhdeksi yhtiöksi joulukuussa 2017.
Yritys perusti syksyllä 2018 maayhtiön Lancashireen Isoon-Britanniaan.


title: FastROI

text: Yritys tekee ratkaisuja sosiaali- ja hoiva-alan toiminnanohjaukseen; töiden suunnitteluun ja ohjaukseen sekä toteumatiedon käsittelyyn.


title: FastROI

text:
Vuonna 2015 Fastroi HILKKA oli käytössä yli tuhannessa yksityisen tai julkisen sektorin toimipisteessä ympäri Suomea. Yrityksen HILKKA-asiakkaisiin kuuluu noin 750 yritystä ja 90 kuntaa. Loppukäyttäjiä on yli 35 000. Nappula-järjestelmällä on noin 6 000 käyttäjää 330 yrityksessä ja yhteisössä.
Yritys on päässyt vuosina 2011–2015 Suomen nopeimmin kasvavien teknologiayritysten Deloitte Technology Fast 50 -listaukseen. Vuonna 2012 Fastroin hoivajärjestelmä voitti Suomen-osuuden ja pääsi finaaliin Euroopan komission järjestämässä kilpailussa vuoden parhaasta eurooppalaisesta terveydenhuollon ratkaisusta. Suomen Asiakastieto on valinnut Fastroin Pohjois-Karjalan Vahvimmaksi yritykseksi vuonna 2014. Fastroi HILKKA on THL:n, Sairaanhoitajaliiton ja Tehyn tutkimuksen mukaan käyttäjäystävällisin potilastietojärjestelmä sekä yksityisellä sektorilla että sosiaalihuollossa.


title: FastROI

text: Fastroin verkkosivusto


title: Sosialistinen työväenpuolue (Yhdysvallat)

text: Sosialistinen työväenpuolue () on vuonna 1938 perustettu, taustaltaan trotskilainen yhdysvaltalainen poliittinen puolue.


text: Yhdysvaltojen vanhin trotskilainen järjestö oli vuonna 1928 syntynyt Communist League of America. Sen perustivat Yhdysvaltain kommunistisen puolueen entiset jäsenet, joiden joukossa olivat James P. Cannon ja Max Schachtman. Communist League sulautui 1930-luvun alussa A. J. Musten American Workers’ Partyyn. Vuonna 1936 trotskilaiset liittyivät Norman Thomasin sosialistipuolueeseen, mutta päättivät sittemmin perustaa oman puolueen.


text: Sosialistisen työväenpuolueen historiaa ovat leimanneet ideologiset ristiriidat ja ryhmätaistelut. Schachtmanin johtama ryhmä erosi puolueesta jo kahden vuoden jälkeen ja 1950-luvun alussa se kutistui muutaman sadan jäsenen ryhmäksi. Vuonna 1941 puoluetta syytettiin ns. Smithin lain perusteella Yhdysvaltojen hallituksen väkivaltaisen kumoamisen kannattamisesta ja 12 sen jäsentä tuomittiin vankilaan.


text: Sosialistisen työväenpuolueen merkitys on aina ollut vähäinen. 1960- ja 1970-luvun uusvasemmiston aikana se oli kuitenkin aktiivisesti mukana mustien ja naisten vapautusliikkeissä sekä sodanvastaisessa toiminnassa. Puolueen jäseninä on ollut tunnettuja kirjailijoita ja älymystön edustajia kuten Hal Draper, Irving Howe, C. L. R. James, Sidney Lens ja Staughton Lynd. 1980-luvulla puolue siirtyi yhä kauemmaksi alkuperäiseltä linjaltaan, eikä se enää pidä itseään trotskilaisena järjestönä.


title: Raffinoosi

text: Raffinoosi eli melitoosi tai gossipoosi (CHO) on oligosakkarideihin kuuluva orgaaninen yhdiste. Sitä esiintyy luonnossa useissa kasveissa.


title: Raffinoosi

text: Huoneenlämpötilassa raffinoosi on väritöntä kiteistä ainetta. Yhdisteen rakenne koostuu kolmesta monosakkaridista galaktoosista, glukoosista ja fruktoosista, jotka ovat sitoutuneet toisiinsa glykosidisillä sidoksilla. Se on siis trisakkaridi. Yhdiste liukenee hyvin veteen ja lisäksi pyridiiniin sekä hieman etanoliin. Raffinoosi tunnetaan kidevedettömän muodon lisäksi myös kidevedellisenä pentahydraattina. Raffinoosi on optisesti aktiivinen yhdiste ja sen ominaiskiertokyky vesiliuoksessa on +105,2.


title: Raffinoosi

text: Raffinoosia esiintyy useissa kasveissa ja se on sakkaroosin jälkeen toiseksi yleisin oligosakkaridi kasveissa. Sitä esiintyy vähäisessä määrin sokerijuurikkaassa (alle 0,005 %) ja enemmän palkokasveissa kuten soijapavuissa, herneissä ja pavuissa, puuvillan siemenissä, eukalyptuksissa sekä mannasaarnissa. Runsaimmin raffinoosia on juurissa, siemenissä ja lehdissä. Kasveissa raffinoosi on varastopolysakkaridi ja se myös lisää kasvien kylmänkestävyyttä. Kasvit muodostavat raffinoosia sakkaroosista ja galaktinolista ja tuotteena muodostuu lisäksi myo-inositolia. Tätä reaktiota katalysoi raffinoosisyntaasientsyymi. Raffinoosista muodostuu kasveissa myös muita oligosakkarideja, esimerkiksi stakyoosia.


title: Raffinoosi

text: Eräät entsyymit kykenevät hydrolysoimaan raffinoosin. Invertaasi hydrolysoi sen melibioosiksi ja fruktoosiksi ja alfagalaktosidaasi muodostaa siitä galaktoosia ja sakkaroosia. Ihmisellä ei ole näitä entsyymejä, joten ihminen ei pysty metaboloimaan raffinoosia eikä käyttämään sitä hyödykseen.


Filistealaisen kulttuurin Corinne Mamane -museo (, ) on arkeologinen filistealaisten kulttuuria esittelevä museo Ashdodissa Israelissa. Museo on ainoa filistealaisten kulttuurille omistettu museo maailmassa.


title: Barbarella (elokuva)

text: Barbarella ("Barbarella, the Queen of the Galaxy") on Roger Vadimin ohjaama ranskalais-italialainen elokuva vuodelta 1968. Se perustuu Jean-Claude Forestin Barbarella-sarjakuvaan. Elokuvassa Jane Fonda esittää 4000-luvun avaruusagenttia, joka seikkailee mitä erikoisimmissa vaatteissa, välillä lähes ilmankin. Vaatteet suunnitteli baskilais-ranskalainen muotitaiteilija Paco Rabanne.


title: Barbarella (elokuva)

text: Elokuvan käsikirjoittajina toimi ohjaajan lisäksi seitsemän muuta miestä.


title: Barbarella (elokuva)

text: "Video-oppaassa" vuodelta 1994 elokuva sai kolme tähteä viidestä, mikä vastaa sanallista arviota ”hyvä”.


title: Weltcup-Abfahrt

text: Weltcup-Abfahrt on laskettelurinne Skicircus Saalbach Hinterglemm Leogang Fieberbrunnin talviurheilukeskuksessa Saalbach-Hinterglemmissa Itävallassa. Weltcup-Abfahrt sijaitsee Hinterglemmin alueella.


title: Weltcup-Abfahrt

text: Weltcup-Abfahrtissa on järjestetty alppihiihdon maailmancupin miesten osakilpailuja vuonna 2015 syöksylaskussa ja super-G:ssä sekä vuonna 2018 suurpujottelussa ja pujottelussa.


title: Weltcup-Abfahrt

text: Weltcup-Abfahrt raivattiin WM-Abfahrt-rinteen viereen, jossa laskettiin vuoden 1991 MM-kilpailuiden miesten vauhtilajit ja naisten super-G. Weltcup-Abfahrt ja WM-Abfahrt -laskettelurinteet risteävät rinteiden puolivälissä. Weltcup-Abfahrt rinne tehtiin, koska WM-Abfahrt-rinne ei enää syöksylaskun kehittyessä ollut riittävän haastava mc-laskijoille.


title: Weltcup-Abfahrt

text: Weltcup-Abfahrtin yläosaa ja WM-Abfahrtia on kutsuttu myös nimellä "Schneekristall". Weltcup-Abfahrtin alinta osaa, jossa kilpailuissa siirrytään jyrkähkösti vasemmalle vanhan WM-Abfahrtin loppujyrkänteelle ja stadionille, kutsutaan nimellä "Zwölfer".


title: Juhani Toukonen

text: Juhani Herman (Jussi) Toukonen (s. 23. lokakuuta 1940) on suomalainen everstiluutnantti, kauppatieteiden maisteri, taidemaalari ja heraldikko. Toukonen tunnetaan nykyisin arvostettuna taiteilijana ja heraldikkona Suomessa.


title: Juhani Toukonen

text: Juhani Toukonen valmistui vuonna 1961 ylioppilaaksi Kurikan yhteiskoulusta ja sen jälkeen toimi vuosina 1962–1964 kansakoulun opettajana Kiviluoman kansakoulussa Kauhajoella ja Peltoniemen koulussa Ilmajoella. Varusmiespalvelunsa jälkeen Juhani Toukonen pyrki kadettikouluun ja suoritti sen 1964–1967. Sotilasuransa aikana hän kävi 1977 alueellisen maanpuolustuskurssin (numero 9) ja suoritti Valtion suojelukoulussa Suojelujohtajan peruskurssin 1978 sekä vannoi tuomarinvalan 1983. Opiskelujaan hän jatkoi Vaasan kauppakorkeakoulussa valmistuen 1989 Kauppatieteiden maisteriksi sekä aloitti tohtoriopinnot Helsingin kauppakorkeakoulussa .


title: Juhani Toukonen

text: Juhani Toukonen suoritti varusmiespalvelunsa vuonna 1961–1962 Hämeen Jääkäripataljoonassa. Reserviupseerikoulun kurssin numero 109 suoritettuaan Juhani Toukonen kotiutui reservin vänrikkinä. Kadettikurssin 51 hän kävi vuosina 1964–1967.


title: Juhani Toukonen

text:
Luutnantiksi ylentämisen jälkeen vuonna 1967 Toukonen toimi opetusupseerina sekä toimistoupseerina Savon Prikaatissa, jossa hänet ylennettiin yliluutnantiksi.
Kapteenikurssin jälkeen hänet ylennettin kapteeniksi vuonna 1975 ja samalla hänet nimitettiin Pohjanmaan Sotilasläänin Esikuntaan komentotoimiston päälliköksi. Vuonna 1978 oli vuorossa väestösuojelujohtaja koulutus sekä vuosina 1979–1980 esiupseerikurssi. Pääesikuntaan hänet nimitettin vuonna 1982 toimistoupseeriksi komento-osastolle, sitten majurina Esikuntakoulun johtajaksi 1983 ja sen jälkeen Pääesikuntaan komento-osastoon toimistoesiupseeriksi 1985.


title: Juhani Toukonen

text: Vuonna 1986 majuri Juhani Toukonen oli jäsenenä työryhmässä, joka suunnitteli ja toteutti presidentti Urho Kekkosen valtiolliset hautajaiset 7. syyskuuta 1986. Työtehtävissään hänen vastuullaan oli myös presidenttien Urho Kekkosen ja Mauno Koiviston aikana Puolustusvoimien perinteisiin liittyvien puolustusvoimien esittelyjen valmistelutoimenpiteteet.


title: Juhani Toukonen

text: Vuonna 1990 Juhani Toukonen ylennettiin everstluutnantiksi ja Pääesikunnan komento-osaston komentotoimiston päälliköksi. Työtehtäviensä mukaisesti hänelle kuului mm. kunniamerkkien kantamiseen sotilasasussa liittyven ohjeistusten valmistelu ja laadinta. Erityisen tärkeätä oli yhteistyö Ritarikuntien kanslian ja erityisesti suurlähettiläs, varakansleri Jorma Vanamon kanssa. Juhani Toukonen sirtyi reserviin 1. syyskuuta 1993.


title: Juhani Toukonen

text: Juhani Toukonen toimi aktiivisesti myös Suomen Sotilasurheiluliittossa. Vuonna 1994 hän ideoi ja loi säännöt markkinointi- ja yhteistyöyritysketjulle, Sotilaurheilupoolille. Tässä tehtävässä hän toimi kymmenen vuotta.


title: Juhani Toukonen

text: Juhani Toukonen sai yksityisopetusta vuosina 1948–1952 Ilmajoen piirustuskerhossa Nándor Mikolan, Voitto Laineen (Veikko Vionojan veli), Niilo Koskiniemen ja Osmo Kolehmaisen johdolla sekä vuosina 1957–1960 Oiva Polarin oppilaana. Sotilasuran jälkeen häntä opetti vuonna 2006 Veikko Takala (pikkuserkku) ja vuosina 2011–2015 taidemaalari Yrjö Mustonen.


title: Juhani Toukonen

text: Hänen maalaustyylistään on sanottu:


title: Juhani Toukonen

text: Juhani Toukonen on maalannut vuoteen 2016 mennessä noin 500 taulua. Tauluissa aiheet vaihtuvat ja maisemien lisäksi hän on maalannut myös muotokuvia, joita on ollut mm. vuonna 2004 tilauksesta maalatut kaksi Tasavallan presidentti Tarja Halosen muotokuvaa ja sekä mm. muotokuvan Kaartin Jääkärirykmentin komentaja eversti Pertti Laatikaisesta.


title: Juhani Toukonen

text: Juhani Toukonen maalaa kankaalle kaikki 15 Ilmajokista olympiaurheilijaa. Koko sarja valmistuu vuoteen 2021 mennessä, jolloin Ilmajoen Kisailijat täyttää 100-vuotta


title: Juhani Toukonen

text: Jussi Toukonen on vakiinnuttanut asemansa yhtenä Suomen asiantuntevista heraldikoista. Hänen kirjoituksiaan on ollut Suomen Heraldisen Seuran julkaisussa . Hän on tarkastanut ja myös avustanut tekstein eri henkilöiden kirjoittamia kunniamerkkikirjoja ja oppaita.


title: Juhani Toukonen

text: Juhani Toukonen oli mukana Kouvolan, Akaan ja Parikkalan vaakunoitten kutsukilpailussa Suomen Heraldisen Seuran kautta kutsuttuna heraldikkona.


title: Juhani Toukonen

text: Mitaliheraldikkona Juhani Toukonen on suunnitellut valtakunnallisesti ja kansainvälisesti merkittäviä mitaleita ja ansioristejä vuodesta 1998 alkaen 22 kappaletta, joista huomattavimmat ovat Miinanraivaajamitali, Uudenmaan prikaatin killan ansiomitali, Ilmatorjunnan ansioristi, Sotakoira ansiomitali, Ratsuväen ansioristi, Pro Ilmajoki mitalisarja sekä Reserviläisliiton levyke, Suomen Mestaruusmitali luistelussa 1998, Helsinki-Tallinna Race-mitali 1996, V Olympiad triathlon-mitalisarja 1997 (kuntoiluolympilaiset) ja Espoon Rantamaraton mitali 2008.


title: Juhani Toukonen

text: Muuta heraldista suunnittelua ovat olleet yksityishenkilöiden- ja sukuvaakunat noin 30 kpl, useita Isännänviirejä mm. Rautalammin, Saaren, Säkylän, Ilmajoen ja Parikkalan kunnanisännänviirit, yhdistysten ja puolustusvoimien joukkoyksikkölippuja esimerkiksi urheilukoulu ja sotilasmusiikkikoulu sekä pöytästandaarit, exlibrikset, jäsenmerkit ja pinssit.


title: Juhani Toukonen

text: Juhani Toukonen on toiminut heraldikkona Tillander Oy:llä 1993–1994, Suomen Rahapajalla 1994, Kultamitali Oy:llä vuosina 1995–1998, RahapajaInsignia Oy:llä 1998–2005 ja Palkintotukku-Kääty Oy:llä 2011–2014.


title: Juhani Toukonen

text: Juhani Toukonen on pitänyt näyttelyitä 24 eri paikkakunnalla Suomessa vuodesta 1998 ja vuonna 2016 oli Ilmajoella taiteilijan 50. juhlanäyttely. Muutamat viime vuosien näyttelyt ovat olleet vuonna 2012 Kankaanpää, vuonna 2014 Museo Militaria, Hämeenlinna ja vuonna 2015 Virrat ja Janakkalan pääkirjasto sekä Hämeenkyrö 2016. Juhani Toukonen on aina paikalla näyttelyissään, jotka koostuvat maalaustaisteesta ja heraldiikasta.


title: Juhani Toukonen

text: Juhani Toukosen taideteoksia on myös esillä julkisissa tiloissa Tampereella, Parkanossa, Ilmajoella sekä Janakkalassa.


title: Juhani Toukonen

text: Lisäksi Juhani Toukonen on saanut myös Puolustusministeriön kunniakirjan valan kaavasta 1981 ja Puolustusministerön stipendin tohtoritutukimustuloksista sekä useita palkintoja puolustusvoimissa prikaatin mestaruuksista.


title: Aimo Hallberg

text: Aimo Theodor Albinius Hallberg (1. maaliskuuta 1865 – 21. tammikuuta 1937) oli kotkalainen pankinjohtaja. Ensimmäisen sortokauden aikana Hallberg toimi vastarintajärjestö Kagaalin Kotkan asiamiehenä. Valtiopäivillä 1905 hänet valittiin valtiovarainvaliokunnan jäseneksi.


title: Aimo Hallberg

text: Aimo Hallbergin vanhemmat olivat tehtaanhoitaja Carl Johan Hallberg ja Amanda Theresia Björklund ja puoliso vuodesta 1897 Evy Wilhelmina Margareta Calonius (k. 1937). Hallberg kävi kadettikoulun 1887 ja toimi Uudenmaan l. tarkk'ampujapataljoonan upseerina 1887–1988, Suomen Yhdyspankin pääkonttorin virkailijana 188–1890 ja pankin Hämeenlinnan konttorin apulaisjohtajana 1990–1995, Haminan konttorin apulaisjohtajana 1995–1996 ja Kotkan konttorin johtajana 1996–1919. PYP:n Kotkan konttorin johtaja hän oli 1919–1937 ja Kotkan anniskelu Oy:n toimitusjohtaja 1911–1917. Hallberg oli Kotkan kaupunginvaltuuston puheenjohtaja 1910–1912 ja 1914–1915.


title: Aimo Hallberg

text: Hallberg oli aktiivinen toimija Suomen itsenäistymisvaiheessa. Hänestä tuli Sotilaskomitean jäsen vuonna 1916. Sotilaskomitean jäsenenä hänet valittiin syyskuussa 1917 komiteaan, joka käsitteli suojeluskuntien perustamiskysymystä. Käytännössä kyse oli asevelvollisuuslain valmistelukomiteasta. Hallberg toimi sisällissodassa 1918 Mannerheimin esikunnassa lyhytaikaisesti pääintendenttinä ja sen jälkeen everstiluutnanttina ylipäällikön erikoistehtävissä.


title: Taina Myllyharju

text: Taina Kaarina Myllyharju (s. 1. toukokuuta 1968 Rauma) on Tampereen taidemuseon ja Muumimuseon johtaja. Hän on ollut mukana kehittämässä useita suomalaisia taidemuseoita.


title: Taina Myllyharju

text: Myllyharju syntyi Raumalla vuonna 1968. Hänen perheeseensä kuului vanhemmat Raija ja Tapio sekä noin vuotta nuorempi pikkusisko Tiina. Perheen äiti teki elämäntyönsä Oras Oy:ssä ja isä työskenteli levyseppähitsaajana telakalla. Lapsuudenkodissa arvostettiin kädentaitoja; siskokset piirsivät paljon ja kävivät kuvataidekoulussa. Kirjoitettuaan ylioppilaaksi vuonna 1987 Myllyharju suunnitteli ryhtyvänsä kuvaamataidonopettajaksi, mutta myöhemmin toimiessaan apulaisena Rauman museossa hän innostui museoalasta. Myllyharju muutti Turkuun opiskelemaan taidehistoriaa ja yleistä historiaa. Opiskelun ohessa hän hoiti erilaisia työtehtäviä Rauman museossa.


title: Taina Myllyharju

text: Myllyharju valmistui Turun yliopistosta filosofian maisteriksi vuonna 1995. Ensimmäisen virkansa hän sai Alajärveltä, missä hän työskenteli Nelimarkka-museon ensimmäisenä museolehtorina vuosina 1995–1998. Myllyharjulle kertyi kokemusta museotyön eri vaiheista, ja hän päätti opiskella myös johtamista voidakseen paremmin vaikuttaa asioihin. 1990-luvun lopulla hänestä tuli Suomen nuorin museonjohtaja, kun hänet valittiin johtamaan Salon taidemuseota (1998–2002). Myllyharju sai tehtäväkseen perustaa Salon vanhaan veturitalliin kokonaan uuden taidemuseon. Myöhemmin hän siirtyi johtamaan Oulun taidemuseota (2002–2007), jossa hänen työnsä keskittyi pitkälti henkilöstöasioiden hoitamiseen.


title: Taina Myllyharju

text: Tampereella Myllyharju on toiminut museonjohtajana vuodesta 2008 alkaen. Siellä hän huolehtii Suomen toiseksi laajimmasta julkisesta taidekokoelmasta. Hänen johtajakaudellaan Tampereen taidemuseon uudesta museorakennuksesta on järjestetty kansainvälinen arkkitehtuurikilpailu ja Tampere-talon yhteyteen on tehty Muumimuseo.


title: Taina Myllyharju

text: Toukokuussa 2018 Myllyharju valittiin uudeksi jäseneksi Suomen museoliiton hallitukseen.


title: Taina Myllyharju

text: Myllyharju asuu Tampereella. Hänen perheeseensä kuuluu puoliso Arto Murtovaara sekä lapset Kalle ja Miina. Aikuinen poika Kalle on syntynyt Salossa, nuorempi lapsi Miina on syntynyt Tampereella.


title: Taina Myllyharju

text: Myllyharju on innokas scifi-harrastaja, joka pitää erityisesti "Star Trek" -sarjasta.


title: Konson kulttuurimaisema

text: Konson kulttuurimaisema on 55 neliökilometrin laajuinen alue Konson lähistöllä Etiopian eteläosassa. Siihen sisältyy kivimuurien suojaamia kyliä ja pikkukaupunkeja, sekä jopa viiden metrin korkuisten kivipengerten avulla kukkulan rinteille rakennettuja peltoja ja kastelualtaita. Perinteisiin metsähautausmaihin on haudattu hengellisiä johtajia, joiden haudoille on veistetty puusta vainajaa muistuttavia patsaita. Alue on Unescon maailmanperintökohde vuodesta 2011.


title: Belle ja Sebastian

text: Belle ja Sebastian ("Belle et Sébastien") on ranskalainen koko perheen televisiosarja vuodelta 1965. Kolmetoistaosaisessa sarjassa pieni orpopoika Sébastien seikkailee Ranskan Alpeilla pyreneittenkoira Bellen kanssa. Sekä poika että koira ovat syntyneet samana päivänä.


title: Belle ja Sebastian

text: Sarjan käsikirjoitti ja ohjasi Cécile Aubry oman kirjansa pohjalta, ja Sébastieniä näyttelee hänen oma, tuolloin kuusivuotias poikansa Mehdi El Glaoui. Poika myös laulaa sarjan suosituksi tulleen tunnusmelodian ”L’Oiseau” (säv. Eric Demarsan), joka on suomeksi levytetty nimillä ”Lintu” (suom. Hilkka Norkamo) ja ”Belle” (suom. Pertti Reponen).


title: Belle ja Sebastian

text: Sebastian on romaninaisen orvoksi jäänyt poika, jonka on kasvattanut lammasfarmari César. Poika on löytänyt kaverikseen vuorilla harhailevan, väkivaltaiselta isännältään karanneen pyreneittenkoiran.


title: Belle ja Sebastian

text: Vuonna 1968 sarjalle tehtiin samanpituinen jatkosarja "Sébastien parmi les hommes", jossa poika on noin kahdeksanvuotias, on löytänyt biologisen isänsä ja asuu tämän ratsutilalla. Vuonna 1969 sai ensi-iltansa samanniminen pitkä näytelmäelokuva, jota esitettiin Suomenkin teattereissa vuonna 1974 nimellä "Belle & Sebastien seikkailevat".


title: Belle ja Sebastian

text: Vuonna 1970 tehtiin kolmas sarja "Sébastien et la Mary-Morgane", jossa poika on noin 12-vuotias ja hänet lähetetään Belle-koiran kuoltua viettämään kesälomaa kalastajasetänsä luona Normandiassa.


title: Belle ja Sebastian

text: Vuonna 1981 tarinoiden pohjalta tuotettiin Japanissa animaatiosarja, joka julkaistiin Suomessa 3 × 95 minuutin VHS-videokasetteina nimellä "Belle ja Sebastian" 1–3.


title: Belle ja Sebastian

text: Vuonna 2013 tuli ensi-iltaan Nicolas Vanier’n ohjaama uusintaversio, pitkä näytelmäelokuva pojan ja koiran tarinasta nimeltä "Belle ja Sebastian".


title: Marko Laine (muusikko)

text: Marko Laine on suomalainen underground-konemuusikko, joka on julkaissut tekno-vinyyleitä. Levy-yhtiöinä ovat olleet esimerkiksi hollantilainen Djax-Up-Beats ja yhdysvaltalainen Drop Bass Network.


title: Marko Laine (muusikko)

text: 1990-luvulla Laine perusti "Mind Records" levykaupan, jolla oli liikkeitä Helsingissä ja Turussa. Mind Recordsin toiminta loppui, kun sen käyttämä eurooppalainen jakelija lopetti. Vuonna 2016 Laine perusti avasi uuden kaupan Helsingin Hämeentien Stidilään, joka tuo jälleen suomeen tyyliltään marginaalisempia tekno- ja house-levyjä Euroopasta. Kaupassa DJ:t soittavat levyjään ja se on tarkoitus toimia musiikkiharrastajien kohtaamispaikkana.


title: Marko Laine (muusikko)

text: Vuonna 1991 Laine oli perustamassa Suomen ensimmäisiä teknotapahtumien organisaattoriryhmiä F-Clef.


title: Marko Laine (muusikko)

text: YleX:n äänestykseen parhaasta suomalaisesta elektronisen musiikin kappaleesta valittiin vuonna 2016 ehdokkaiksi Marko Laineen kappaleet "Mosaic" ja "Read & Write" ja Kaktus -nimellä tehty "B1 Untitled" .


title: Pyhän Markuksen luterilainen seurakunta

text: Pyhän Markuksen luterilainen seurakunta on Suomen evankelisluterilaisen lähetyshiippakunnan seurakunta Helsingissä. Seurakunta perustettiin vuonna 2003, mutta taustalla oli Suomen Luther-säätiön vuonna 2000 alkanut messutoiminta. Seurakunta järjestää jumalanpalveluksensa Helsingin adventtikirkon tiloissa.


title: Pyhän Tuomaksen seurakunta

text: Pyhän Tuomaksen seurakunta on Suomen evankelisluterilaisen lähetyshiippakunnan seurakunta Espoossa. Seurakunta perustettiin vuonna 2013. Seurakunnan jumalanpalvelus vietetään sunnuntaisin Espoon kristillisen koulun tiloissa.


Pyhän Matteuksen luterilainen seurakunta on Suomen evankelisluterilaisen lähetyshiippakunnan seurakunta Hämeenlinnassa. Seurakunta perustettiin vuonna 2006, mutta taustalla oli Suomen Luther-säätiön Rengossa vuonna 2002 alkanut toiminta.


title: Pyhän Matteuksen luterilainen seurakunta

text: Seurakunnan toiminnan juuret ovat Rengossa syksyllä 2002 aloitetuissa jumalanpalveluksissa. 2. lokakuuta 2005 toiminta siirtyi Hämeenlinnan adventtikirkon tiloihin. 24. syyskuuta 2006 jumalanpalvelusväki muodostui seurakunnaksi. Vuonna 2008 seurakunnan pastorina toimi Antti Lehrbäck ja vuosina 2009-2010 Esko Murto. 5. syyskuuta 2010 lähtien on pastorina toiminut nykyinen pastori Markus Nieminen.


text: Seurakunnan päätoimintamuoto on sunnuntainen ehtoollisjumalanpalvelus, jonka saarnan aikana on pyhäkoulut pienille lapsille ja koululaisille. Seurakunta järjestää myös koululaisiltoja, nuorteniltoja, raamattupiirejä ja perhekahvilatoimintaa. Seurakunta toimii Hämeenlinnan lisäksi Hyvinkäällä.


title: Sakkeuksen seurakunta

text: Sakkeuksen seurakunta on Suomen evankelisluterilaisen lähetyshiippakunnan seurakunta Porissa. Seurakunnan toiminta alkoi vuonna 2007. Seurakunnan jumalanpalvelukset järjestetään Suomen Vapaakirkon tiloissa.


title: Simeonin seurakunta

text: Simeonin seurakunta on Suomen evankelisluterilaisen lähetyshiippakunnan vuonna 2013 perustettu seurakunta Merijärven Pyhänkoskella. Seurakunta järjestää jumalanpalveluksensa Pyhänkosken rukoushuoneella.


title: Luukkaan luterilainen seurakunta

text: Luukkaan luterilainen seurakunta on Suomen evankelisluterilaisen lähetyshiippakunnan seurakunta Seinäjoella. Seurakunta perustettiin vuonna 2006, mutta messuja alettiin viettää jo vuonna 2005. Seurakunta järjestää jumalanpalveluksensa Seinäjoen adventtikirkon tiloissa.


title: Luukkaan luterilainen seurakunta

text: Vuonna 2005 joukko eteläpohjalaisia kutsui Suomen Luther-säätiön aloittamaan jumalanpalvelusten toimittamisen Seinäjoella. Vuonna 2006 näihin jumalanpalveluksiin kokoutunut joukko järjestäytyi nimellä Luukas-yhteisö ja liittyi Luther-säätiön jumalanpalvelusyhteisöjen joukkoon. Vuonna 2007 yhteisö sai oman pastorin, minkä myötä alkoivat jokasunnuntaiset jumalanpalvelukset. Vuodesta 2011 alkaen seurakunta alkoi pitää säännöllisiä jumalanpalveluksia myös Vaasassa. 2013 yhteisöstä tuli tuolloin perustetun Suomen evankelisluterilaisen lähetyshiippakunnan jäsenseurakunta.. Tuolloin Seinäjoen jumalanpalveluksissa kävi säännöllisesti 80-100 henkeä, Vaasassa 35-50.. Samana vuonna 1. joulukuuta järjestäytyi Vaasassa jumalanpalveluksiin kokoontunut joukko itsenäiseksi Mikaelin seurakunnaksi.. Maaliskuussa 2017 seurakunta alkoi viettää Seinäjoella kahta jumalanpalvelusta joka sunnuntai, sillä tilat olivat käyneet liian pieniksi jatkuvasti kasvaneelle jumalanpalvelusväelle.


title: Luukkaan luterilainen seurakunta

text: Seurakunnan toiminnan keskiössä ovat viikoittaiset jumalanpalvelukset, joita on joka sunnuntai kaksi, klo 11 ja klo 16. Ne järjestetään Seinäjoen adventtiseurakunnan tiloissa. Muuta säännöllistä toimintaa ovat ainakin miesten ja naisten illat sekä raamattupiiri.


title: Bănderica

text: Bănderica () on laskettelurinne Bansko ski resortissa Banskossa Bulgariassa.


title: Bănderica

text: Bănderica -rinteen yläosaa kutsutaan myös nimellä Marc Girardelli ja alaosaa nimellä Tomba.


title: Bănderica

text: Băndericassa on järjestetty maailmancupin osakilpuiluita miehille ja naisille pääasiassa 2010-luvulla.


title: Jesajan luterilainen seurakunta

text: Jesajan luterilainen seurakunta on Suomen evankelisluterilaisen lähetyshiippakunnan seurakunta Jyväskylässa. Jyväskylässä alettiin viettää jumalanpalveluksia vuonna 2008 ja seurakunta järjestäytyi vuonna 2011.


title: Samuelin luterilainen seurakunta

text: Samuelin luterilainen seurakunta on Suomen evankelisluterilaisen lähetyshiippakunnan vuonna 2003 toimintansa aloittanut seurakunta Lahdessa. Vuodesta 2008 sen jumalanpalvelukset on järjestetty Lahden adventtikirkon tiloissa.


Pyhän Johanneksen luterilainen seurakunta on Suomen evankelisluterilaisen lähetyshiippakunnan seurakunta Tampereella. Seurakunnan toiminta alkoi vuonna 2004 ja vuonna 2005 se järjestäytyi nimellä "Johannes-yhteisö". Vuodesta 2009 lähtien seurakunnan messut on vietetty Tampereen adventtikirkossa.


title: Danielin luterilainen seurakunta

text: Danielin luterilainen seurakunta on Suomen evankelisluterilaisen lähetyshiippakunnan 2012 perustettu seurakunta Iisalmella. Sen taustalla on Suomen Luther-säätiön vuonna 2009 alkanut toiminta.


title: Hämeen laskuvarjourheilijat

text: Hämeen Laskuvarjourheilijat ry toimii Vesivehmaan lentokentällä Asikkalassa. Kerho on perustettu Forssan Laskuvarjourheilijat nimellä vuonna 1971 Forssassa. Toiminta alkoi Forssassa mutta siirtyi pian Räyskälään. Räyskälässä toimiessaan kerho muutti nimensä Kanta-Hämeen Laskuvarjourheilijoiksi. Nykyisen nimen kerho otti vuonna 1984. Vesivehmaalle kerho siirtyi 2012.


title: Hämeen laskuvarjourheilijat

text: HLU järjestää laskuvarjohyppykursseja vuosittain vajaat kymmenkunta. Hyppykurssit sijoittuvat kevät- ja kesäkaudelle. Hyppäämisen voi aloittaa ns pakkolaukaisu- tai tandemkurssilla.


title: Hämeen laskuvarjourheilijat

text: HLU on tunnettu ennen kaikkea kupukuviohyppäämisestä. Kerholaisilla on hallussaan sekä yleinen että naisten suurin kupukuvioennätys.  Molemmat ovat Suomen ja samalla epävirallisia Pohjoismaiden ennätyksiä. Vuosien saatossa kerholaiset ovat voittaneet useita SM-mitaleja sekä hypänneet kilpailuennätyksiä ennen kaikkea kupukuviohypyissä.


title: Years Gone By

text: Years Gone By on yhdysvatalaisen blueskitaristi, laulajan Albert Kingin vuonna 1969 julkaistu kolmas studioalbumi.


title: Matteuksen seurakunta

text: Matteuksen seurakunta voi tarkoittaa seuraavia:


title: Koukkujärvi (Nokia)

text: Koukkujärvi eli Iso Koukkujärvi on Pirkanmaalla Nokialla Koukkujärven kaatopaikan läheisyydessä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Koukkujärvi on osa Laajanojan valuma-aluetta.


title: Koukkujärvi (Nokia)

text: Järven pituus on 450 metriä, leveys 200 metriä ja sen pinta-ala on 5,2 hehtaaria. Järvi on L-kirjaimen muotoinen ja länteen työntyy pitkä ja kapea lahti. Järven itäpuolella sijaitsee pieni lampi ja järvessä on luotomainen saari. Koukkujärveen on kaivettu ympäröiviltä soilta lukuisia suo-ojia. Myös järven laskuoja on syntynyt kaivamalla. Kaksikin ojaa yhdistää sen kaakossa sijaitsevaan Pieneen Koukkujärveen. Veden laskennallinen viipymä järvessä on 366 vuorokautta. Järven rantaviivan pituus on 1,5 kilometriä. Rannat ovat suota, mutta lännessä ja etelässä on kovaakin rantaa. Länsipäässä sijaitsee vapaa-ajan asunto, jonne johtaa polkuja Koukkujärven kaatopaikan tieltä ja Pieni Koukkujärven retkeilymajalta.


title: Koukkujärvi (Nokia)

text: Sekä Koukkujärvi että Pieni Koukkujärvi kuuluvat Natura 2000-verkoston Kaakkurijärviin ja muodostavat siellä yhteisen enklaavin.


title: Koukkujärvi (Nokia)

text: Järven vedenlaatua on tutkittu vuodesta 1975 saakka. Tässä esitettyt tiedot perustuvat kesien 1995 ja 2000 tutkimuksiin. Vedenväri oli erittäin ruskea, veden humuspitoisuus oli vahva ja veden happamuustaso oli alhainen. Mitatut pH-arvot olivat niin alhaiset ja puskurikykyä happamoitumista vastaan ei enää ollut, joten voiitiin puhua happamoituneesta järvestä. Veden ravinnepitoisuudet olivat kohonneita ja niiden perusteella ne olivat reheville järville ominaiset. Levien klorofyllipitoisuudet vastasivat erittäin rehevien järvien pitoisuuksia. Runsaiden ravinteiden lähde tuli järven sisäisestä kuormituksesta. Vaikka kesäisin järven vesi sai jatkuvasti happitäydennystä vedenpinnan läpi, oli jo kolmen metrin syvyydessä happi kulunut voimakkaasti ja lämpötilakerrostuneessa järvessä alusvesi oli täysin hapetonta. Alusvedessä sedimenttien liukeneminen takaisin veteen tapahtuu yleensä hapettomissa olosuhteissa. Alusveden lämpötila oli hyvin alhainen, joten kevättäyskierto oli jäännyt kesken. Hapekasta vettä ei olisi tullut talven hapettoman veden tilalle ja lopputuloksena oli happikato. Koukkujärvi soveltui virkistyskäyttöön vain välttävästi.


title: Koukkujärvi (Nokia)

text: Kalmbergin kartastossa vuodelta 1855–1856 järven nimi kirjoitettiin ”Koukojärvi”. Se oli piirretty suon keskelle ilman laskuojia.


title: Koukkujärvi (Nokia)

text: Vuosien 1955–1960 aikana Koukkujärvi ja Pieni Koukkujärvi yhdistettiin suo-ojalla. Ojitusta tihennettiin vuosien 1964–1975 välillä. Samalla järven lähelle rakennettiin Koukkujärven kaatopaikka ja sille tie. Järven länsirantaan ilmaantui vapaa-ajan asunto, jonne johti kävelypolku pohjoisrantoja myöten.


title: Pyhän Pietarin luterilainen seurakunta

text: Pyhän Pietarin luterilainen seurakunta on Suomen evankelisluterilaisen lähetyshiippakunnan seurakunta Kuopiossa. Seurakunta perustettiin nimellä "Pietari-yhteisö" vuonna 2005.


title: Joosuan seurakunta

text: Joosuan luterilainen seurakunta on Suomen evankelisluterilaisen lähetyshiippakunnan seurakunta Imatralla. Seurakunnan jumalanpalvelukset vietetään Teppanalan rukoushuoneella, jossa messuyhteisö alkoi kokoontua vuonna 1999. Yhteisö hakeutui Suomen Luther-säätiön piiriin vuonna 2010 ja oli näin ollen mukana perustamassa Lähetyshiippakuntaa 2013.


title: Pauluksen seurakunta

text: Pauluksen seurakunta on Suomen evankelisluterilaisen lähetyshiippakunnan vuonna 2005 perustettu seurakunta Kouvolassa. Se kokoontuu Kouvolan adventtikirkon tiloissa sekä Kotkassa Kotkan adventtikirkon tiloissa.


title: Pauluksen seurakunta

text: Pauluksen seurakunnan juurien voi katsoa liittyneen siihen Kymenlaaksossa tapahtuneeseen liikehdintään, jossa vuosina 2002-2005 laajalta alueelta vanhavirkakantaiset kokoontuivat Valkealan seurakunnan jumalanpalveluksiin sen kirkkoherran Petri Hiltusen vuoksi. Kun Valkealan seurakuntaan palkattiin kappalainen, joka oli nainen luopui Hiltunen tehtävästään kirkkoherrana. Tämän jälkeen ei alueelle jäänyt enää yhtään seurakuntaa, jossa ei olisi ollut naispappeja. Niinpä 8. syyskuuta 2005 perustettiin Paulus-yhteisö, jonka pastoriksi Petri Hiltunen kutsuttiin. Sen liityttyä omasta pyynnöstään Suomen Luther-säätiöön siitä tuli sen toinen järjestäytynyt yhteisö.


title: Pauluksen seurakunta

text: Lokakuun alussa 2005 alkoivat yhteisön messut Kouvolan adventtikirkossa. Ensimmäinen jumalanpalvelus kokosi paikalle noin 140 henkeä. Seurakunta sai nopeasti vastuunkantajia eri tehtäviin ja se järjesti runsaasti kotiseuroja, joitten kautta uusia ihmisiä tuli toimintaan mukaan. Messuvieraiden määrä vakiintui noin 80:een. Saman syksyn aikana Kouvolan seurakunta esitti, että yhteisöllä pitäisi olla Suomen evankelis-luterilaisen kirkon lupa ehtoollisenvietolleen. Yhteisö päätti hakea kyseistä lupaa ja Kouvolan seurakunnan kirkkovaltuusto puolsi anomusta perusteellisen harkinnan jälkeen. Mikkelin tuomiokapituli ei kuitenkaan myöntänyt lupaa perustellen asiaa ainakin sillä, ettei tällaiselle toiminnalle ole tarvetta Kouvolassa.


title: Pauluksen seurakunta

text: Vuonna 2006 perustettiin useita pienpiirejä, kuten raamattupiirejä, joitten toiminnan piirissä oli vuonna 2007 noin 100 henkeä. Vuonna 2006 yhteisö oli myös aloittamassa toimintaa Mikkelissä ja Heinolassa. Vuonna 2007 yhteisöllä oli jäseniä lähes sata, mutta toisaalta monet kävijät eivät olleet liittyneet jäseniksi, toisaalta osa jäsenistä asui kaukana, kaukaisimmat 150 kilometrin päässä. Tuolloin noin puolet kirkkovieraista tuli Valkealasta.


title: Pauluksen seurakunta

text: Mikkelin toiminta itsenäistyi Pauluksesta 2010 ja siitä muodostui Tiituksen luterilainen seurakunta. Tällöin Pauluksen toiminta laajeni Imatralle ja Lappeenrantaan, joissa toimittiin 2012 asti, jolloin sikäläiset yhteisöt itsenäistyivät, Imatralla nimellä Joosuan seurakunta ja Lappeenrannassa nimellä Joonan luterilainen seurakunta. Samalla myös toiminta Heinolassa päättyi Pauluksen osalta. Vuodesta 2013 Paulus on toiminut Kouvolan lisäksi myös Kotkassa. Kotkan toiminnan aloittamiseen johtivat Kotkassa, Haminassa ja Loviisassa asuvien pyynnöt.


title: Pauluksen seurakunta

text: 16. maaliskuuta 2013 Pauluksen seurakunta oli mukana perustamassa Suomen evankelisluterilaista Lähetyshiippakuntaa, jonka jäseneksi se samalla liittyi.


title: Pauluksen seurakunta

text: Seurakunta pitää jumalanpalveluksiaan Kouvolan adventtikirkossa Käpylän kaupunginosassa ja Kotkan adventtikirkossa Karhulassa. Lisäksi seurakunta pitää jumalanpalveluksia Kotkassa. Jumalanpalvelusten lisäksi seurakunnan toimintamuotoja ovat esimerkiksi pyhäkoulu, naisten ja miesten raamattupiirit sekä kaksi alueellista raamattupiiriä, lähetyspiirit, seurat, raamattutunnit, lastenleirit sekä diakoniatyö.


title: Pauluksen seurakunta

text: Seurakunnan pastorina on alusta asti toiminut Petri Hiltunen. Lisäksi seurakunnalla on diakoniatyöntekijä.


title: Joonan luterilainen seurakunta

text: Joonan luterilainen seurakunta on Suomen evankelisluterilaisen lähetyshiippakunnan seurakunta Lappeenrannassa. Seurakunta perustettiin vuonna 2011, mutta messutoiminta oli alkanut jo edellisenä vuonna.


title: Tiituksen luterilainen seurakunta

text: Tiituksen luterilainen seurakunta on Suomen evankelisluterilaisen lähetyshiippakunnan seurakunta Mikkelissä. Seurakunnan toiminta alkoi vuonna 2006.


title: Pyhän Jaakobin luterilainen seurakunta

text: Pyhän Jaakobin luterilainen seurakunta on Suomen evankelisluterilaisen lähetyshiippakunnan seurakunta Savonlinnassa. Seurakunnan toiminta alkoi vuonna 2011.


title: Shenzhou 11

text:
Shenzhou 11 on Kiinan Shenzhou-ohjelman laukaisu Tiangong 2 -avaruusasemalle. Se laukaistiin 17. lokakuuta 2016 Jiuquanin avaruuskeskuksesta (16. lokakuuta kello 23:30 GMT-aikaa). Shenzhou telakoitui onnistuneesti Tiangong 2:n kanssa 18. lokakuuta 2016 23:30 GMT-aikaa.
Miehistö työskenteli edeltävässä kuussa laukaistussa Tiangong-2:ssa kuukauden ajan ja palasi maahan onnistuneesti 18. marraskuuta 2016.


title: Aamoksen seurakunta

text: Aamoksen seurakunta on Suomen evankelisluterilaisen lähetyshiippakunnan ja Vakka-Suomen luterilaisen jumalanpalvelvelusyhdistyksen seurakunta Laitilassa. Seurakunta kokoontuu Laitilan Luther-kappelissa.


title: Sankt Jakobs församling

text: Sankt Jakobs församling on Suomen evankelisluterilaisen lähetyshiippakunnan seurakunta Pietarsaaressa. Seurakunta kokoontuu Pietarsaaren adventtikirkossa.


title: Eero Nallinmaa

text: Eero Nallinmaa (14. helmikuuta 1917 Vanaja – 1998) oli suomalainen musiikintutkija, konservatorion rehtori ja säveltäjä.


title: Eero Nallinmaa

text: Nallinmaa valmistui kansakoulunopettajaksi 1941 ja hän väitteli filosofian tohtoriksi Helsingin yliopistossa 1970. Nallinmaa toimi kansakoulunopettajana 1946–1953, Nokian työväenopiston johtajana 1953–1957 ja Tampereen musiikkiopiston ja konservatorion rehtorina 1957–1980. Hän oli myös Tampereen yliopiston dosenttina 1971–1974.


title: Eero Nallinmaa

text: Nallinmaan tutkimuskohteena olivat 1700- ja 1800-lukujen nuottikirjat. Hänen väitöskirjansa käsitteli Vesilahden Anian kylässä asuneen vänrikki Erik Ulrik Spoofin (1775–1846) kokoamaa nuottikirjaa. Nallinmaa oli myös säveltäjä, hänen sävellyksiinsä kuuluvat muun muassa ooppera "Jaakko Ilkka", oratorio "Ihmisen poika" ja lauluja eri runoilijoiden teksteihin.


title: Eero Nallinmaa

text: Eero Nallinmaan arkisto sijaitsee Kansalliskirjastossa ja se sisältää aineistoa vuosien 1934 ja 1998 väliltä.


title: Antares (raketti)

text: Antares on Orbital ATK:n kantoraketti. Sillä laukaistaan yhtiön Cygnus-rahtialusta ISS:lle. Raketin ensilento oli 21 huhtikuuta 2013.


title: Antares (raketti)

text: Neljä ensimmäistä lentoa onnistuivat, mutta viidennellä laukaisulla 28. lokakuuta 2014 raketti petti ja hyötykuorma sekä raketti tuhoutuivat. Vika jäljitettiin ensimmäisen vaiheen moottoreihin. Antaresin käyttöönpaluulento 17. lokakuuta 2016 onnistui.


title: Hyvän Paimenen luterilainen seurakunta

text: Hyvän Paimenen luterilainen seurakunta on Suomen evankelisluterilaisen lähetyshiippakunnan seurakunta Loimaalla. Seurakunta perustettiin vuonna 2016, mutta sitä ennen messuja oli järjestetty vuodesta 2014. Seurakunnan jumalanpalvelukset järjestetään Loimaan evankelisella kansanopistolla.


title: Pyhän Marian seurakunta (Rauma)

text: Pyhän Marian seurakunta on Suomen evankelisluterilaisen lähetyshiippakunnan vuonna 2012 toimintansa aloittanut seurakunta Raumalla. Sen taustalla toimii "Rauman luterilainen jumalanpalvelusyhdistys ry."


title: Belle ja Sebastian (elokuva)

text: Belle ja Sebastian ("Belle et Sébastien") on Nicolas Vanier’n ohjaama ranskalainen perhe-elokuva vuodelta 2013. Se pohjautuu Cécile Aubryn 1960-luvun keskivaiheilla tekemään samannimiseen televisiosarjaan ja kertoo orpopoika Sébastienistä ja tämän parhaasta ystävästä, pyreneittenkoira Bellestä.


title: Belle ja Sebastian (elokuva)

text: Tässä uusintaversiossa henkilöhahmot ja perusasetelma noudattavat tv-sarjaa: Sebastian on romaninaisen synnyttämä, orvoksi jäänyt poika jonka lammasfarmari César on ottanut kasvatettavakseen. Elokuvassa tapahtumat on sijoitettu Ranskan natsimiehityksen aikaan vuoteen 1943, ja poika ja koira muun muassa auttavat juutalaisia pakenemaan rajan yli Sveitsiin.


title: Belle ja Sebastian (elokuva)

text: Lähes 60-vuotiaaksi varttunut alkuperäisen tv-sarjan poikaa näytellyt Mehdi El Glaoui (Cécile Aubryn poika) näyttäytyy elokuvassa pienessä roolissa.


title: Belle ja Sebastian (elokuva)

text: Vuonna 2014 tuli ensi-iltaan tarinaa jatkava jatko-osa "Belle et Sébastien : L’aventure continue".


title: Pyhän Paavalin luterilainen seurakunta

text: Pyhän Paavalin luterilainen seurakunta on Suomen evankelisluterilaisen lähetyshiippakunnan suomenkielinen seurakunta Turussa. Seurakunnan jumalanpalvelukset järjestetään Turun Betel-kirkossa. Siellä kokoontuu myös seurakunnan ruotsinkielinen sisarseurakunta, Sankt Gabriels församling.


title: Sankt Gabriels församling

text: Sankt Gabriels församling on Suomen evankelisluterilaisen lähetyshiippakunnan ruotsinkielinen 2011 toimintansa aloittanut seurakunta Turussa. Seurakunnan jumalanpalvelukset järjestetään Turun Betel-kirkossa. Siellä kokoontuu seurakunnan suomenkielinen sisarseurakunta, Pyhän Paavalin luterilainen seurakunta.


title: Andreaksen luterilainen seurakunta

text: Andreaksen luterilainen seurakunta on Suomen evankelisluterilaisen lähetyshiippakunnan seurakunta Kokkolassa. Aikaisemmin seurakunnan nimi oli "Andreas-yhteisö".


title: Mikaelin seurakunta (Vaasa)

text: Mikaelin seurakunta on Suomen evankelisluterilaisen lähetyshiippakunnan seurakunta Vaasassa. Seurakunnan jumalanpalvelukset järjestetään Suomen Vapaakirkon tiloissa.


title: Sankt Immanuels lutherska församling

text: Sankt Immanuels lutherska församling on Suomen evankelisluterilaisen lähetyshiippakunnan ruotsinkielinen seurakunta Vaasassa. Seurakunnan jumalanpalvelukset järjestetään Suomen Vapaakirkon tiloissa.


title: Filippuksen luterilainen seurakunta

text: Filippuksen luterilainen seurakunta on Suomen evankelisluterilaisen lähetyshiippakunnan seurakunta Kajaanissa. Seurakunta perustettiin vuonna 2008, mutta messutoiminta alkoi jo vuonna 2006. Seurakunnan aikaisempi nimi on "Filippuksen jumalanpalvelusyhteisö".


title: Timoteuksen luterilainen seurakunta

text: Timoteuksen luterilainen seurakunta on Suomen evankelisluterilaisen lähetyshiippakunnan seurakunta Oulussa. Seurakunnan jumalanpalvelukset järjestetään adventtikirkon tiloissa


title: Stefanoksen luterilainen seurakunta

text: Stefanoksen luterilainen seurakunta on Suomen evankelisluterilaisen lähetyshiippakunnan seurakunta Rovaniemellä. Seurakunnan messutoiminta alkoi vuonna 2010. Seurakunnan jumalanpalvelukset vietetään Rauhantuvalla.


title: Elian luterilainen seurakunta

text: Elian luterilainen seurakunta on Suomen evankelisluterilaisen lähetyshiippakunnan seurakunta Sodankylässä. Seurakunnan toiminta alkoi vuonna 2011 Lapin luterilainen jumalanpalvelusyhdistys ry:n alaisuudessa, mutta seurakunta kuuluu nykyään Luther-säätiöön.


title: Pyhän Ristin luterilainen seurakunta

text: Pyhän Ristin luterilainen seurakunta on Suomen evankelisluterilaisen lähetyshiippakunnan vuonna 2014 toimintansa aloittanut seurakunta Lohjalla. Seurakunnan jumalanpalvelukset vietetään Lohjan rukoushuoneella.


Pyhän Kolminaisuuden luterilainen seurakunta on Suomen evankelisluterilaisen lähetyshiippakunnan seurakunta Vantaalla. Seurakunnan jumalanpalvelukset järjestetään Hiekkaharjun vapaa-aikatiloissa.


title: Ania

text: Ania on Pirkkalan lounaisosassa Pyhäjärven itärannalla Pirkkalan ja Lempäälän rajalla sijaitseva kylä.


title: Ania

text: Anian kylän alueelta on tehty kivikautisia esinelöytöjä ja kylän alueella on myös rautakautisia hautaröykkiöitä. Kylän mainitaan ensimmäisen kerran kirjallisissa lähteissä 1400-luvulla ns. Davidin kapinan yhteydessä. Anian kylässä sijaitsevan Heikkilän tilan isäntä David oli talonpoikaiskapinan johtajana 1439.


title: Ania

text: Anian kylä liitettiin 1300-luvulla muodotettuun Vesilahden kirkkopitäjään. Kylä kuului Vesilahteen aina 1920-luvulle saakka jolloin se liitettiin 1922 Pirkkalan seurakuntaan ja 1924 Pirkkalan kuntaan.


title: Ania

text: Anian kylän halki kulkee yhdystie 3022 Pirkkalasta Lempäälän Kuokkalaan. Anian vuonna 1929 valmistunut koulu oli käytössä vuoteen 1977 saakka. Kylä on pääosin harvaan asuttua maa- ja metsätalousaluetta mutta Pyhäjärven ranta-alueilla on myös loma-asutusta.


title: Läpimurto

text: Läpimurto voi tarkoittaa ainakin seuraavia:


title: Tequila (kaupunki)

text: Santiago de Tequila ("Tequillan, Tecuila") on kaupunki ja kunta Meksikossa Jaliscon osavaltiossa noin 60 km:n päässä Guadalajarasta. Tequila tunnetaan parhaiten paikkana, jossa syntyi samanniminen juoma, "tequila", joka on valmistettu Tequila-agaave-kasvista, jota kasvaa tällä alueella. Kasvi sisältää sokereita ja alkuperäiskansoilla oli tapana valmistaa siitä juomaa käymisteitse. Kun espanjalaiset saapuivat, he tislasivat siitä nykyään tequilana tunnettua väkijuomaa. Juomaan liittyvän historian vuoksi kaupunki on Unescon maailmanperintökohde.


title: Tequila (kaupunki)

text: Santiago de Tequilan kylän perustivat vuonna 1530 fransiskaanimunkit.


title: Tequila (kaupunki)

text: Vuoden 2010 väestönlaskennassa Tequilan kunnassa oli noin 40 000 asukasta, joista 29 000 asui sen kaupunkimaisessa keskustassa.


title: Tequila (kaupunki)

text: Unescon maailmanperintökohteeksi on määritelty 34 658 hehtaarin alue Tequilan tulivuorta ympäröivien kukkuloiden ja Rio Granden jokilaakson välissä. Kohteeseen kuuluu agaavepeltoja ja Tequilan, Arenalin ja Amatitanin taajamat, joissa agavemehua käytetään tequilan tislauksen raaka-aineena.


title: Unescon maailmanperintökohteet Malesiassa

text: Unesco on nimennyt Malesiasta neljä kohdetta maailmanperintöluetteloon. Kohteet ovat merkittäviä kulttuuri- tai luonnonperintönsä ansiosta.


title: Unescon maailmanperintökohteet Laosissa

text: Unesco on nimennyt Laosista kaksi kohdetta maailmanperintöluetteloon. Kohteet ovat merkittäviä kulttuuriperintönsä ansiosta.


title: Škoda Kodiaq

text: Škoda Kodiaq on Škodan vuodesta 2016 lähtien valmistama crossover-tyyppinen henkilöautomalli. Se jakaa suuren osan tekniikastaan Volkswagen Tiguanin kanssa. Normaalin viisipaikkaisen lisäksi Kodiaq on saatavissa myös seitsenpaikkaisena versiona.


title: Škoda Kodiaq

text: Vuoden 2017 Euro NCAP -kolaritestistä Kodiaq sai tulokseksi täydet viisi tähteä.


title: Škoda Kodiaq

text: Geneven autonäyttelyssä keväällä 2017 esiteltiin perusversion rinnalle kaksi toisistaan eroavaa malliversiota. Kodiaq Scout -mallissa on korostettu maasturimaisia piirteitä esimerkiksi hopeisella pohjapanssaroinnilla sekä edessä että takana. Lisäksi vanteet ovat 19-tuumaiset. Kodiaq Sportline on urheilullinen versio, jossa on mustat sivupeilit, kattokaiteet ja etusäleikkö. Vannekoko on 20 tuumaa. Urheiluistuimet ovat alcantara-verhoillut ja polkimet alumiiniset.


title: Škoda Kodiaq

text: Malliston huipulle esiteltiin Pariisin autonäyttelyssä syksyllä 2018 Kodiaq RS, jossa on 2,0-litrainen 240 hevosvoimaa tehoa tuottava dieselmoottori.


title: Škoda Kodiaq

text: Vuoden 2018 lopulla esiteltiin coupémainen Kodiaq GT, jota myydään ainoastaan Kiinan markkinoilla.


title: Tequila (täsmennyssivu)

text: Tequila tarkoittaa seuraavia asioita:


title: Trafic – liikenne

text: Trafic – liikenne ("Trafic") on Jacques Tatin ohjaama ranskalais-italialainen komediaelokuva, joka tekee pilaa 1960-luvun lopun keskieurooppalaisesta kaupungistumisesta ja autoilukulttuurista. Siinä Tatin itse esittämä vakiohahmo monsieur Hulot kuljettaa kehittämäänsä matkailuvaunua Pariisista Amsterdamin autonäyttelyyn, ja matkalle mahtuu monenlaista kommellusta.


title: Trafic – liikenne

text: "Trafic" valmistui Tatin vaikeuksiin ajaneen suurisuuntaisen "Playtimen" jälkeen ja jäi Tatin viimeiseksi pitkäksi teatterielokuvaksi.


title: Trafic – liikenne

text: "Video-oppaassa" vuodelta 1994 Bello Romano sanoo Tatin tavan jättää ihmiset kerronnan taustalle tekevän elokuvasta hieman kylmäkiskoisen. Hän antaa elokuvalle kolme tähteä viidestä, mikä vastaa sanallista arviota ”hyvä”.


title: Unescon maailmanperintökohteet Kambodžassa

text: Unesco on nimennyt Kambodžasta kaksi kohdetta maailmanperintöluetteloon. Kohteet ovat merkittäviä kulttuuriperintönsä ansiosta.


title: Unescon maailmanperintökohteet Singaporessa

text: Unesco on nimennyt Singaporesta yhden kohteen maailmanperintöluetteloon. Kohde on merkittävä kulttuuriperintönsä ansiosta.


title: Blue- ja John Crow -vuoret

text: Blue- ja John Crow -vuoret ovat syrjäinen ja metsäinen vuoristoalue Jamaikan itäosassa. Ne ovat toimineet pakopaikkana ensin tainoille, myöhemmin karanneille afrikkalaisperäisille orjille. Alue on tunnettu myös biodiversiteetistään. Siksi se on vuodesta 2015 Unescon maailmanperintökohde sekä kulttuuri- että luontoarvoilla perusteltuna.


title: Blue- ja John Crow -vuoret

text: Vuorilla piileksivät karkulaiset rakensivat sinne asuinpaikkoja, piilopaikkoja ja salaisen polkujen verkoston, joka on nykyisin vaellusreitti. He saivat vuorilta ja niiden rehevästä luonnosta kaiken tarvitsemansa, ja kehittivät vuoriin voimakkaan tunnesiteen, joka ilmenee monin tavoin saaren afrikkalaistaustaisen väestön kulttuurissa.


title: Blue- ja John Crow -vuoret

text: Vuoristo on kansallispuisto, jossa kasvaa monia kotoperäisiä kasvilajeja, ja josta harvinaiset linnut ja perhoset ovat saaneet suojapaikan.


title: Blue- ja John Crow -vuoret

text: Puiston metsät ovat harvinaista lehtipuista koostuvaa pilvimetsää.


title: Blue- ja John Crow -vuoret

text: Kansallispuistossa on luetteloitu 1 357 kukkivien kasvien lajia, joista 294 on kotoperäisiä Jamaikalla ja niistä 87 kotoperäisiä vain tällä alueella. Näiden lisäksi alueella on tavattu 61 lajia itiökasveja ja sammalia 11 lajia jäkäliä, kaikki kotoperäisiä. Kotoperäisten joukossa eniten edustettuja kasvisukuja ovat piileat (12 lajia), kahvikit (12), kämmekkäkasveihin kuuluva "Lepanthes" (12), ja myrttikasveihin kuuluva "Eugenia" (11).


title: Blue- ja John Crow -vuoret

text: Jamaikan korkein kohta, Blue Mountain (2 256 metriä), sijaitsee puiston alueella.


title: UniCredit

text: UniCredit S.p.A. suuri italialainen pankki- ja finanssiryhmittymä. UniCreditin kotipaikka on Rooma, mutta sen pääkonttori toimii Milanossa.


title: UniCredit

text: Taseella mitaten (934,54 mrd. USD) pankki luokiteltiin vuonna 2016 maailman 26. suurimmaksi ja Italian suurimmaksi julkisesti noteeratuksi pankiksi (edellisvuonna sijalla 27).


title: UniCredit

text: Vuonna 2016 italialaispankki sijoittui talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla sijalle 195. Markkina-arvoltaan 23,6 miljardin dollarin arvoinen UniCredit oli tällä listalla Italian neljänneksi suurin julkisesti noteerattu yritys. Italialaisista pankeista markkina-arvoltaan sitä suurempi oli saman maailmanlistan sijalla 92 ollut Intesa Sanpaolo.


title: UniCredit

text: Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla Unicredit Group luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).


title: Vaa’ankieliosavaltio

text: Vaa’ankieliosavaltio () tarkoittaa Yhdysvaltain presidentinvaaleissa kannatukseltaan tasaista osavaltiota. Yhdysvaltain presidentin valinta ratkaistaan valitsijamiesvaalilla, jossa osavaltiossa eniten ääniä saanut ehdokas saa taakseen osavaltion kaikki valitsijamiehet. Voittaakseen presidenttiehdokkaan on saatava osavaltioista yhteensä vähintään 270 valitsijamiestä. Useimpien osavaltioiden äänestystulokset ovat ennalta arvattavissa, esimerkiksi republikaanien presidenttiehdokas ei ole voittanut Kaliforniassa sitten vuoden 1988, kun taas demokraatit eivät ole voittaneet Texasissa sitten vaalien 1976. Siksi vaalien lopputulos ratkaistaan yleensä niin sanotuissa vaa’ankieliosavaltioissa, joissa kahden pääehdokkaan kannatusluvut ovat yleensä tasaväkisiä.


title: Vaa’ankieliosavaltio

text: Vaa’ankieliosavaltioita ovat olleet esimerkiksi Pennsylvania, Florida, Ohio, Pohjois-Carolina ja Virginia.


title: Mouhun–Hillosensalmen taistelut

text: Mouhun–Hillosensalmen taistelut olivat Suomen sisällissodan taisteluja, jotka käytiin Mäntyharjulla ja Valkealassa 5. maaliskuuta 1918. Valkoisten tarkoituksena oli vallata samanaikaisesti Mouhun kylä ja sen eteläpuolella sijainnut Hillosensalmen rautatieasema Savon radan varrella. Näin he olisivat saaneet motitettua Savon rintamalla toimineet punaiset ja päässeet hyökkäämään etelään kohti tärkeää Kouvolan risteysasemaa. Valkoiset onnistuivat saamaan Mouhun haltuunsa, mutta Hillosensalmen valtaus ei onnistunut ja näin Savon rintamalinja jäi sodan loppuun saakka Mouhun ja sen eteläpuolisen Voikosken välille.


title: Mouhun–Hillosensalmen taistelut

text: Sisällissodan käynnistyttyä 27. tammikuuta 1918, Kymenlaakson punakaartilaiset lähtivät etenemään pohjoiseen Savon rataa seuraten, tarkoituksenaan saada yhteys Mikkelin ja Varkauden punakaarteihin ja näin muodostaa yhteinen rintama Pohjois-Hämeessä olleiden valkoisten selustaan. Punaisten eteneminen kuitenkin pysähtyi Mäntyharjun valtauksen jälkeen 7. helmikuuta. Kun valkoiset puolestaan valtasivat paikkakunnan viikkoa myöhemmin, joutuivat punaiset 15. helmikuuta vetäytymään parikymmentä kilometriä Mäntyharjun kirkonkylän eteläpuolelle Mouhun kylään. Valkoiset hyökkäsivät Mouhuun vielä 18. helmikuuta, mutta punaisten torjuttua iskun, asettui rintamalinja paikoilleen vajaan kahden viikon ajaksi. Samalla Savon rintamasta tuli punaisille ainoastaan puolustuksellinen rintama, jossa tarkoituksena oli ainoastaan estää valkoisten eteneminen Savon rataa pitkin punaisille elintärkeälle Riihimäki–Pietari-radalle.


title: Mouhun–Hillosensalmen taistelut

text: Valkoisilta taisteluihin osallistuivat kenraalimajuri Ernst Löfströmin komentamaan Savon ryhmään kuuluneet Mikkelin 1. komppania päällikkönään kapteeni William Hj. Spåre, Kajaanin sissirykmentin 1. komppania päällikkönään luutnantti Elja Rihtniemi ja Kuopion 4. komppania päällikkönään jääkärikapteeni Lars W. Lundahl sekä Mäntyharjun suojeluskuntakomppania ja jääkäriluutnantti Arvo Thauvónin johtama Jyväskylän suojeluskuntalaisten konekiväärikomppania. Hillosensalmeen puolestaan hyökkäsi luutnantti Gabriel Cronstedtin johtama 500 Savon ryhmän jääkärin osasto. Kajaanin sissikomppanian mukana taisteluun osallistui myös Urho Kekkonen, joka kertoi tapahtumista myöhemmin julkaistuissa päiväkirjoissaan.


title: Mouhun–Hillosensalmen taistelut

text: Punaiset olivat koonneet Mouhuun noin 1 300 Kotkan ja Kymintehtaan punakaartilaista, joita johtivat työläiset Viktor Teikari ja Aleksei Osipov. Lisäksi Hillossalmen taisteluun osallistui Jaalan Huhdasjärvelta saapunut punakaartin komppania. Punaisilla oli tukenaan myös kaksi panssarijunaa sekä lentokone tiedustelutehtäviä varten.


title: Mouhun–Hillosensalmen taistelut

text: Hyökkäys kohti Mouhua alkoi 3. maaliskuuta kello 6 aamulla, kun valkoiset lähtivät etenemään kylään kolmesta eri suunnasta. Valkoisten pääjoukko lähti junalla Varpasen asemalta, Mikkelin 1. komppania kolme kilometriä Mouhun luoteispuolella sijaitsevasta Korvenkylästä Sarkaveden järven takaa ja Kajaanien sissien 1. komppania puolestaan seitsemän kilometriä Mouhusta itään sijaitsevasta Kinnistä, jonne se oli sijoitettu etuvartioksi..


title: Mouhun–Hillosensalmen taistelut

text: Punaiset olivat kuitenkin varautuneet hyökkäykseen rikkomalla radan Mouhun pohjoispuolelta ja näin valkoisten pääjoukko ei päässyt etenemään aikataulun mukaisesti. He joutuivat muun muassa purkamaan tykistönsä junasta ja vetämään niitä ratapenkkaa pitkin hevosilla, mikä hidasti etenemistä huomattavasti. Myös Kajaanin sissikomppanian hyökkäys pysähtyi, kun he kohtasivat Kinnin suuntaan edenneen vahvan punakaartilaisosaston Pienen Varpasen ja Siikasen järvien välisellä kannaksella ja joutuivat jäämään paikoilleen. Näin Mouhuun hyökkäsi ensimmäisenä kello 8 aikaan Korvenkylän Papinniemen talosta liikkeelle lähtenyt Mikkelin 1. komppania. Mikkelin 3. Komppaniasta koottu valkoisten pääjoukko pääsi aloittamaan oman hyökkäyksensä vasta kello 11.


title: Mouhun–Hillosensalmen taistelut

text: Taistelu jatkui kiivaana kello 17 asti, jolloin valkoiset lopulta onnistuivat pakottamaan punaisten panssarijunan perääntymään. Samalla myös Mouhua puolustaneet punaiset irtaantuivat asemistaan ja vetäytyivät junan perässä aina Voikoskelle saakka, jossa punaisten komentaja sai paoksi muuttuneen vetäytymisen pysähtymään. Seuraavana päivänä Osipov lähti hakemaan apuvoimia etelästä ja punaisten keskuuteen levisi uusi paniikki. He vetäytyivät edelleen Hillosensalmelle, mutta lopulta joukot saatiin palaamaan asemiinsa Voikoskelle. Valkoiset eivät kuitenkaan ymmärtäneet käyttää hyväkseen punaisten sekasortoista tilannetta, vaan jäivät paikoilleen valtaamaansa Mouhuun.


title: Mouhun–Hillosensalmen taistelut

text: Luutnantti Gabriel Cronstedtin johtama joukko matkusti aluksi junalla Mikkelistä Mäntyharjulle, josta se jatkoi hevoskyydillä Nurmaalle ja sieltä edelleen Vuohijärven jään yli Kinansaareen, mistä hyökkäysen oli Mouhun tapaan määrä käynnistyä 3. maaliskuuta kello 8. Kuopion viides komppania pääsi heti aamulla etenemään vapaasti radalle Hillosensalmen pohjoispuolelle, jossa he alkoivat rikkomaan sitä. Hillosensalmen pysäkille hyökkäämässä olleet 1. ja 2. komppania sen sijaan havaittiin ja ne joutuivat tulitaisteluun punaisten kanssa. Valkoiset saivat lopulta vallattua pysäkin ja punaiset joutuivat vetäytymään Kirjokiven suuntaan.


title: Mouhun–Hillosensalmen taistelut

text: Pääjoukon perässä tuli räjähdysaineita kuljettanut kuormasto, joka kuitenkin jäi yhdessä lääkintäosaston tulitaistelun ajaksi odottamaan paikoilleen eikä suunnitelman mukaisesti rikkonut rataa Hillosensalmen eteläpuolelta. Tämän vuoksi punaiset onnistuivat saamaan vahvistuksia ja heidän tuekseen saapui myös panssarijuna. Tämän jälkeen pohjoisesta saapui vielä Mouhusta vetäytyneitä punaisia toisen panssarijunan tukemana, jolloin valkoiset vetäytyivät radalta Vuohijärven jäälle ja aloittivat paluumatkan takaisin Mäntyharjulle. Valkoiset eivät kuitenkaan palanneet tuloreittiään, vaan kiersivät nyt Jaalan Paljakanlahden kautta, jossa piti olla hyökkäyksen sivustaa suojannut varmistus. Osasto oli kuitenkin poistunut paikaltaan ja perääntyvät valkoiset kohtasivatkin Huhdasjärveltä liikkeelle lähteneen punaisten komppanian, joka yllätti varomattomasti edenneet Cronstedtin joukot. Punaiset saivat konekivääritulellaan osuman valkoisten kuormaston ammuslaatikoihin, joiden räjähdyksessä syntyneeseen avantoon hukkui useita miehiä ja hevosia.


title: Mouhun–Hillosensalmen taistelut

text: Hyökkäyksestä selvinneet valkoiset palasivat Mäntyharjulle pieninä ryhminä, joista osa harhaili metsissä jopa usean vuorokauden ajan. Heidän Hillosensalmen tapahtumista kertomansa värikkäät tarinat aiheuttivat paniikkia valkoisten keskuudessa ja esikunta ehti pohtia jopa Mäntyharjulta perääntymistä. Hillosensalmen hyökkäyksen jälkeen valkoiset eivät enää pyrkineet läpimurtoon Savon radalla, vaan rintama jäi paikoilleen Mouhun ja Voikosken välille sodan loppuun saakka.


title: Mouhun–Hillosensalmen taistelut

text: Punaiset yrittivät vallata Mouhun panssarijunan tukemana kaksi päivää myöhemmin 5. maaliskuuta, mutta hyökkäys torjuttiin. Punaiset joutuivat vetäytymään takaisin, kun junan veturi sai suorasuuntausosuman tykistä ja veturinkuljettaja kuoli. Seuraavaksi punaiset hyökkäsivät 11 pataljoonan vahvuisella osastolla valkoisten sivustaan Kirjokiven kautta. He onnistuivat valtaamaan Valtolaan kylän, mutta Turkinkylässä valkoiset pysäyttivät punaisten etenemisen. Valkoiset puolestaan hyökkäsivät Turkinkylästä kohti punaisten asemia vielä 6. huhtikuuta, mutta isku ei tuottanut tulosta. Tämän jälkeen kumpikaan osapuoli ei enää tehnyt Savon rintamalla uusia hyökkäyksiä, vaan tilanne jatkui asemasotana ja partiointina, kunnes punaiset poistuivat asemistaan 26. huhtikuuta.


title: Mouhun–Hillosensalmen taistelut

text: Mouhun taistelun muistomerkki sijaitsee Mouhun kylässä aivan Savon radan ja vierellä kulkevan maantien varrella. Mouhun vanhalta asemalta on paikalle noin 100 metrin kävelymatka.


title: Ilkka Heiskanen (täsmennyssivu)

text: Ilkka Heiskanen on seuraavien henkilöiden nimi:


title: Lassi Järvenpää

text: Lassi Järvenpää (s. 28. lokakuuta 1996 Helsinki) on suomalainen jalkapalloilija. Pelipaikaltaan hän on oikea laitapuolustaja. Järvenpää edustaa Veikkausliigassa pelaavaa Rovaniemen Palloseuraa.


title: Lassi Järvenpää

text: Järvenpää pelasi vuosina 2014–2015 yhteensä 18 Kakkosen ottelua Helsingin Jalkapalloklubin reservijoukkueessa Klubi 04:ssä. Helmikuussa 2016 hän teki HJK:n kanssa sopimuksen kaudesta 2016.


title: Lassi Järvenpää

text: Kauden 2016 aikana Järvenpää oli edustusjoukkueen kokoonpanossa neljässä Veikkausliigan ottelussa pääsemättä kentälle. Klubi 04:ssä hän pelasi 16 sarjaottelua. Syyskuussa HJK lainasi Järvenpään loppukaudeksi Rovaniemen Palloseuraan, jossa hän pelasi ensimmäisen pääsarjaottelunsa 16. syyskuuta joukkueen voittaessa PK-35 Vantaan kotonaan 1–0. Yhteensä Järvenpää edusti RoPS:aa syksyn aikana kuudessa liigaottelussa.


title: Lassi Järvenpää

text: Lokakuussa 2016 Järvenpää siirtyi HJK:sta pysyvästi RoPS:aan allekirjoittaen kaksi seuraavaa kautta kattavan sopimuksen.


title: Lassi Järvenpää

text: Järvenpää on nuorten maajoukkueen pelaaja


title: Bair Irincheev

text: Bair Irincheev (s. 1977 Leningrad) on venäläinen historianharrastaja ja tietokirjailija. Hän on perustanut Viipuriin yksityisen sotamuseon, jossa hän esittelee Kannakselta löytämiään esineitä ja toisen maailmansodan tapahtumia venäläisestä näkökulmasta. Hän asuu osittain Suomessa.


title: C-pop

text: C-pop eli Chinese Pop tarkoittaa kiinalaista populaarimusiikkia. Monet K-pop tähdet kuten EXO ja Miss A ovat esittäneet kyseistä genreä. Suuriin C-popartisteihin kuuluu esimerkiksi jo edesmennyt Anita Mui.


title: Arma Fennica (kirja)

text: Arma Fennica – Suomalaiset aseet, Finnish firearms on Timo Hyytisen kirjoittama ja Arma Fennican kustantama hakuteos, joka esittelee suomalaisia ja Suomessa valmistettuja aseita 1800-luvulta vuoteen 1984. Kirjassa on suomalaisten asetehtaiden Sakon, Tampereen Asepajan, Tikkakoski Oy:n ja Valmet Tourulan valmistamien aseiden mallit, sarjanumerot sekä tietoa aseiden valmistusmääristä. Tiedot on koottu tehtaiden asekirjanpidoista vuoteen 1984 saakka. Kirjassa on myös yleisimpien asemallien varaosaluettelot ja huolto-ohjeet. Alun perin kirja julkaistiin vuonna 1985. Kirjasta otettiin uusi painos vuonna 2004 nimellä "Arma Fennica 1 Suomalaiset aseet". Vuosina 2010–2015 kirjan sisältöä päivittiin ja jaettiin kuuteen uuteen kirjaan:


title: Arma Fennica (kirja)

text: Arma Fennica aloitti kirjasarjan, johon kuuluvat seuraavat kirjat:


title: Seven Nation Army

text: Seven Nation Army on yhdysvaltalaisen rock-duo The White Stripesin kappale, joka julkaistiin ensimmäisenä singlenä heidän neljänneltä albumiltaan "Elephant". ”Seven Nation Army” on säilynyt Jack ja Meg Whiten muodostaman duon tunnetuimpana kappaleena ja sitä on käytetty mm. monissa urheilutapahtumissa.


title: Seven Nation Army

text: Kappale menestyi hyvin ja se voitti parhaan rock-kappaleen Grammy-palkinnon.


title: Seven Nation Army

text: Radio Rockin Sata 2000-luvun kovinta rockbiisiä -listalla ”Seven Nation Army” on sijalla 7. Kappaletta kommentoitiin seuraavasti:


title: When You Were Young

text: When You Were Young on yhdysvaltalaisen rock-yhtye The Killersin kappale, joka julkaistiin ensimmäisenä singlenä yhtyeen toiselta albumilta "Sam’s Town" syyskuussa 2006. ”When You Were Young” on säilynyt yhtenä yhtyeen tunnetuimmista kappaleista.


title: When You Were Young

text: Kappale saavutti Billboard Hot 100-listalla parhaimmillaan sijan 14.


title: When You Were Young

text: ”When You Were Young” on mukana mm. videopeleissä Guitar Hero 3, Guitar Hero Live, Rock Band ja SingStar Amped.


title: Institut français de la mode

text: Institut français de la mode on Pariisi sijaitseva taiteiden yliopisto. Se tarjoaa taiteiden ja muotoilun jatko-opistomahdollisuuksia. Sen puheenjohtaja on Pierre Bergé, perustaja Yves Saint-Laurent. Tämä on yksi parhaista muoti koulut maailmassa.


title: Alex Levänen

text: Alex Levänen (s. 12. kesäkuuta 1996 Espoo) on suomalainen jääkiekkoilija, joka edustaa Mestis-joukkue Kiekko-Vantaata. Hän on pelipaikaltaan keskushyökkääjä, mutta osaa pelata myös laidassa.


title: Alex Levänen

text: Levänen Grankulla IFK:n kasvatti. Hän siirtyi kaudeksi 2011–2012 Espoo Bluesin junioreihin, jossa Levänen voitti kauden päätteeksi sekä C-nuorten Suomenmestaruuden että B-nuorten SM-hopeaa. Kaudeksi 2014–2015 hän siirtyi Helsingin IFK:n A-nuoriin.


title: Alex Levänen

text: Kaudella 2016–2017 Levänen debytoi HIFK:n SM-liigajoukkueessa, jossa hän pelasi kaksi runkosarjaottelua. Levänen pelasi ensimmäisen liigaottelunsa 27. lokakuuta 2016 Pelicansia vastaan. Hänet merkittiin HIFK:n 13. hyökkääjäksi. Levänen sai ottelussa jääaikaa seitsemän minuuttia.


title: Alex Levänen

text: Levänen siirtyi kaudeksi 2017–2018 vuoden mittaisella sopimuksella Mestis-joukkue Kiekko-Vantaan riveihin. Hänen tulokaskautensa sarjassa toi 47 runkosarjaottelussa tehot 5+11=16 ja viidessä playoff-ottelussa yhden syöttöpisteen.


title: Alex Levänen

text: Levänen pelasi alle 16-vuotiaiden maajoukkueessa nuorten olympiakisoissa Innsbruckissa 2012, jolloin hän voitti kultaa. Yhteensä Levänen on pelannut 19 poikien maaottelua.


title: Muotoilun tutkimuslaitos

text: Muotoilun tutkimuslaitos perustettiin Lahteen vuonna 1997. Sen perustamiseen vaikutti vahvasti Antti Hassi, joka myös toimi tutkimuslaitoksen johtajana vuoteen 2000 asti. Muotoilun tutkimuslaitos tarjosi elinkeinoelämälle ja julkiselle sektorille muotoiluun ja tuotesuunnitteluun liittyviä kehitystutkimuspalveluja. Toiminnan taustalla oli yhdistys (Muotoilun tutkimuslaitoksen tuki ry), jonka tarkoituksena oli edistää suomalaisten yritysten kilpailukykyä käyttäjälähtöisen suunnittelun avulla.


title: Muotoilun tutkimuslaitos

text: Tutkimuslaitoksen toiminnan tavoitteena oli luoda yrityksille edellytyksiä onnistuneiden käyttäjäkokemusten tuotteistamiseen ja tukea yrityksiä toiminnan uudistamisessa. Laitos toimi lisäksi veturina erilaisissa kehitystutkimushankkeissa.


title: Muotoilun tutkimuslaitos

text: Tutkimuslaitoksen palvelut liittyivät käyttäjätutkimuksen, strategiseen suunnittelun ja tuotesuunnittelun toimintamallien kehittämiseen. Laitoksen toteuttamia tutkimushankkeita olivat mm. ikääntyneiden tulevaisuuden asumisratkaisuja kehittänyt Väinö-hanke vuonna 2002 sekä KIDE-hankkeet.


title: Muotoilun tutkimuslaitos

text: Keväällä 2005 Muotoilun tutkimuslaitoksesta tuli osa Lahden ammattikorkeakoulun innovaatiokeskusta ja hanketoiminta jatkui niissä puitteissa.


title: Paasonvuori

text: Paasonvuori tai Paasonlinna on rautakautinen muinaislinna, joka sijaitsee Sortavalassa, Karjalassa.


title: Paasonvuori

text: Muinaislinna on ollut käytössä jo viikinkiaikana ja tuhoutunut tulipalossa 1200-luvulla, minkä jälkeen se on autioitunut. Se sijaitsee 74 metriä merenpinnan yläpuolella ja on yksi Karjalan korkeimmilla sijainneista muinaislinnoista. Muinaislinnan matalahkot vallin jäänteet ovat maasta ja pienenpuoleisista kivistä tehdyt ja niissä on ollut mahdollisesti kaksi porttia. Paasonvuorelta tunnetaan kuuden tai seitsemän asumuksen perustukset, josita osa on ollut kiviperusteisia. Rakennukset ovat olleet pinta-alaltaan noin 40-48m². Rakennusten tulisija on sijainnut joko niiden keskellä tai lähellä pohjois- tai eteläseinää. Paikalta on löydetty myös ahjon jäänteet ja muuta sepän pajaan viittaavaa esineistöä, kuten talttoja ja langanvetorauta. Löytöaineistoissa on myös miekan ponsi sekä nuolen- ja keihäänkärkiä. Runsas ja monipuolinen löytöaineisto kertoo asukkaiden harjoittaneen maanviljelyä, metsästystä ja kalastusta sekä valmistaneet saviastioita ja rautaa itse.


title: José Argumedo

text: José Argumedo ( s 14. lokakuuta 1988 Tepic, Nayarit, Mexiko ) on meksikolainen ammattinyrkkeilijä ja hallitseva korsisarjan IBF liiton maailmanmestari.


title: José Argumedo

text: Ensimmäisessä ammattiottelussaan Argumedo hävisi Oswaldo Novoalle. IBF liiton mestaruuden Argumedo voitti vuoden 2015 joulukuussa Katsunari Takayamalta teknisellä tuloksella yhdeksännen erän jälkeen.


title: José Argumedo

text: Luettelo ammattinyrkkeilyotteluista boxrec.com sivustolla


title: Unescon maailmanperintökohteet Thaimaassa

text: Unesco on nimennyt Thaimaasta viisi kohdetta maailmanperintöluetteloon. Kohteet ovat merkittäviä kulttuuri- tai luonnonperintönsä ansiosta.


title: Civilization Revolution 2

text: Civilization Revolution 2 on jatko-osa Civilization Revolutionille, joka julkaistiin ainoastaan iOSille ja Androidille. Myöhemmin julkaistiin myös Civilization Revolution 2 Plus PlayStation Vitalle.


title: Civilization Revolution 2

text: Civilization Revolution 2 alkaa vuodesta 4 000 eaa. Alussa pelaajalle annetaan yksi uudisasukas, joka voi perustaa kaupungin. Aluksi vuoron pituus on 100 vuotta, pelin lopussa vain kaksi vuotta. Pelaajan tehtävä on kehittää valtakuntaansa niin teknologian, talouden, kulttuurin kuin sotilaallisen voimansa turvin. Peli päättyy viimeistään vuonna 2 100, jolloin korkeimman pistemäärän saavuttanut pelaaja voittaa. Peli sisältää myös neljä muuta voittomahdollisuutta, joita ovat:


title: Civilization Revolution 2

text:
Civilization Revolution sisältää 17 valtiota, joista jokaisella on vähintään yksi johtaja. Jokaisella valtiolla on myös viisi bonusta eri aikakausien mukaan. Joillakin valtioista on lisäksi oma/omia erikoisjoukko/erikoisjoukkoja.
Civ Rev 2 sisältää 32 erilaista yksikköä, 8 enemmän kuin edeltäjänsä. Näistä 19 on maajoukkoja, 7 laivastoon kuuluvia ja loput lentokoneita.


title: Kiimalammi (Nokia)

text: Kiimalammi on Pirkanmaalla Nokialla sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Kiimalammi on osa Laajanojan valuma-aluetta.


title: Kiimalammi (Nokia)

text: Lammen pituus on 200 metriä, leveys 150 metriä ja sen pinta-ala on 1,2 hehtaaria. Se sijaitsee 350 metriä Koukkujärvestä koilliseen. Järveen on kaivettu kolme suo-ojaa, mutta on epäselvää, mikä niistä toimii laskuojana. Koukkujärveen yhdistävä oja nousee keskikohtaansa lähestyttäessä ja itään tien ali johtava oja laskee vain pieneen suolampeen. Tämän vuoksi lampi ei näytä kuuluvan Laajanojan valuma-alueen verkostoon. Sen sijaan voidaan ajatella, että se on liitetty valuma-alueeseen pohjaveden kautta tapahtuvan suotumisen kautta. Lammen rantaviivan pituus on 600 metriä. Sen lähiympäristö on suota. Lampi on autio eikä sinne johda tietä. Lammen itäpuolella kulkee Koukkujärven kaatopaikan ohittava maantie.


title: Juho-Erik Laitamäki

text: Juho-Erik Armas Laitamäki (s. 9. toukokuuta 1996 Seinäjoki) on suomalainen jääkiekkopuolustaja, joka pelaa Suomi-sarjajoukkue S-Kiekossa.


title: Juho-Erik Laitamäki

text: Laitamäki on S-Kiekon kasvatti. Hän toimi kaudella 2011–2012 seuran C-nuorten kapteenina. Laitamäki oli sekä C-nuorten I-divisioonan runkosarjassa että nousukarsinnoissa joukkueensa tehokkain puolustaja. Hän voitti koko I-divisioonan karsintojen puolustajien maalipörssin ja sijoittui puolustajien pistepörssissä toiseksi edellään vain TuTon Atte Virtaniemi. Kaudella 2012–2013 Laitamäki kuului S-Kiekon B-nuorten kapteenistoon ja hän oli joukkueen eniten maaleja tehnyt puolustaja 12 osumallaan. Kauden päätteeksi seinäjokelaiset pääsivät juhlimaan B-Nuorten Mestiksen pronssimitaleja, mikä on harvinaista herkkua Seinäjoella.


title: Juho-Erik Laitamäki

text: Kaudeksi 2013–2014 Laitamäki siirtyi Vaasan Sportin B-nuoriin. Hän voitti tehoilla 16+22=38 koko B-nuorten SM-karsintojen puolustajien maalipörssin ja jakoi puolustajien pistepörssin voiton KOO-VEE:n Mikael Soinnun kanssa. Laitamäki oli Sportin tehokkain puolustaja myös B-nuorten SM-sarjan runkosarjassa tehoilla 5+11=16. Kaudella 2015–2016 hän nousi seuran A-nuorten kapteeniksi. Laitamäki debytoi kauden aikana myös miesten peleissä lainalla Sportin yhteistyöjoukkueen, Mestiksessä pelaavan Kokkolan Hermeksen paidassa. Siirtotakarajalla, helmikuussa 2016 Sport lainasi hänet Hermekseen toistaiseksi voimassa olevalla sopimuksella. Koska Sport oli nimennyt Laitamäen ns. nuorten pelaajien listalle, hänellä oli myös oikeus siirtyä siirtotakarajan jälkeenkin seuran SM-liigajoukkueen tai A-nuorten vahvuuteen. Laitamäki pelasi Hermeksessä kauden loppuun. Hän teki Mestiksessä kauden aikana kaikkiaan kahdeksassa runkosarja- ja kolmessa playoff-ottelussa tehot 1+1=2.


title: Juho-Erik Laitamäki

text: Huhtikuussa 2016 Laitamäki teki Sportin kanssa 1+1-vuotisen SM-liigasopimuksen. Hän teki liigadebyyttinsä 27. lokakuuta 2016 Porin Ässiä vastaan. Hänet merkittiin Sportin seitsemänneksi puolustajaksi, mutta Laitamäki jäi kuitenkin ilman peliaikaa. Hän sai kauden 2016–2017 aikana SM-liigassa tililleen neljä runkosarjaottelua, mutta Laitamäki jäi niissä jokaisessa ilman jääaikaa. Hän pelasi alkukauden pääasiassa Sportin A-nuorissa, mutta tammikuussa 2017 seura lainasi Laitamäen toistaiseksi voimassa olevalla sopimuksella Hermekseen, jossa hän pelasi lopulta kauden loppuun.


title: Juho-Erik Laitamäki

text: Alkukauden 2017–2018 Laitamäki vietti lähinnä Sportin A-nuorissa. Hän pelasi yhden ottelun lainalla Hermeksen Mestis-joukkueessa helmikuussa 2018. Laitamäki sai ensimmäiset peliaikansa SM-liigassa kauden neljännessä ja uransa kahdeksannessa ottelussaan 17. helmikuuta 2018 vieraissa Kalevan Palloa vastaan. Hänet merkittiin jälleen Sportin seitsemänneksi puolustajaksi. Laitamäki sai jääaikaa lopulta 3.53 minuuttia. Hän esiintyi kauden aikana kaikkiaan viidessä SM-liigaottelussa.


title: Juho-Erik Laitamäki

text: Laitamäki kärsi loukkaantumisista alkukaudella 2018–2019. Lokuussa 2018 hän pelasi yhden ottelun III-divisioonajoukkue Tarvasjoen Urheilijoissa. Tammikuussa 2019 Laitamäki palasi loppukauden kattavalla sopimuksella kasvattajaseuraansa S-Kiekkoon pelaamaan Suomi-sarjaa.


title: Juho-Erik Laitamäki

text: Laitamäki valmistui ylioppilaaksi Vaasan lyseon lukiosta syksyllä 2015. Hänen pikkuveljensä Elias pelaa puolustajana Tampereen Ilveksen SM-liigajoukkueessa.


title: Melibioosi

text: Melibioosi (CHO) on disakkarideihin kuuluva orgaaninen yhdiste. Yhdisteen rakenne koostuu galaktoosista ja glukoosista, joita yhdistää glykosidisidos. Molemmat monosakkaridit ovat melibioosin rakenteessa pyranoosimuodossa.


title: Melibioosi

text: Melibioosi on huoneenlämpötilassa väritöntä kiteistä ainetta, joka liukenee erittäin hyvin veteen. Happamissa liuoksissa se hydrolysoituu galaktoosiksi ja glukoosiksi. Yhdiste on optisesti aktiivinen. Melibioosin ominaiskiertokyky vesiliuoksessa muuttuu ajan kuluessa mutarotaation vuoksi arvosta +111,7 arvoon +129,5. Melibioosi ei ole yhtä makeaa kuin sakkaroosi.


title: Melibioosi

text: Monet kasvit, sienet ja bakteerit sisältävät invertaasientsyymiä, joka hydrolysoi raffinoosin melibioosiksi ja fruktoosiksi ja sitä voidaan eristää muun muassa melassista. Monilla niistä on myös alfagalaktosidaasientsyymi, joka katalysoi melibioosin hydrolyysiä monosakkarideikseen. Ihmisellä ei ole näitä entsyymejä. Leivinhiivalla on invertaasi, mutta ei alfagalaktosidaasia, mutta oluen valmistuksessa käytettävällä pohjahiivalla "Saccharomyces uvarum" on molemmat entsyymit. Leivinhiivasta on geeniteknisin menetelmin kehitetty kantoja, jotka kykenevät hyödyntämään myös melibioosia.


title: Melibioosi

text: Melibioosia on tutkittu käytettäväksi biologisten proteiineja sisältävien reuma- tai syöpälääkkeiden säilyvyyttä parantavana aineena.


title: Katsunari Takayama

text: Katsunari Takayama (s. 12. toukokuuta 1983) on japanilainen nyrkkeilijä ja hallitseva korsisarjan WBO-liiton maailmanmestari. Urallaan Takayma on voittanut-WBO liiton mestaruuden kahdesti. Urallaan Takayma on voittanut myös WBC-liiton korsisarjan mestaruuden.


title: Katsunari Takayama

text: Takayma aloitti nyrkkeilyn vauhdikkaasti. Vasta 19-vuotiaana hän voitti kokeneen Songkram Porpaoin. Seuraavassa ottelussa Takayma hävisi Masato Hatakeyamalle yhdeksännessä erässä. Ensimmäisen mestaruusvyön Takayma hankki voittamalla Isaac Bustosin kaikin tuomariäänin täysien erien jälkeen. Takayma menetti WBC-liiton mestaruuden ensimmäisessä puolustusottelussaan häviämällä Eagle Den Junlaphanille täysien erien jälkeen tuomariäänin. Vuonna 2006 Takayma voitti väliaikaisen WBA-liiton mestaruuden ottelussa Carlos Meloa vastaan hallitsevan mestarin Yutaka Niidan ollessa loukkaantuneena. Takayma ja Niida kohtasivat vuoden 2007 heinäkuussa. Takayma käytti Niidaa kanveesissa ottelun ensimmäisessä erässä mutta hävisi ottelun täysien erien jälkeen hajaäänin. Seuraavassa merkittävässä ottelussa vuonna 2009 Takayma kohtasi Roman Gonzalezin mutta hävisi kamppailun.


title: Katsunari Takayama

text: Vuosina 2011 ja 2012 Takayma kohtasi Nkosinathi Joyin kahdesti IBF-liiton mestaruusotteluissa ensimmäisen päättyessä tuloksettomaan ja jälkimmäisen Takayman tappioon.


title: Katsunari Takayama

text: Vuonna 2012 Takayma hävisi Mateo Handigille IBF-liiton karsintaottelussa hajaäänin mutta pääsi vuonna 2013 kohtaamaan Mario Rodriguezin IBF-liiton mestaruusottelussa voittaen tämän hajaäänituomiolla. Takayma puolusti IBF liiton mestaruutta menestyksekkäästi kahdesti. Kolmas ottelu oli vöidenyhdistämisottelu WBO-liiton mestaria Francisco Rodriguez Jriä vastaan. Kamppailu päättyi Takayman tappioon.


title: Katsunari Takayama

text: Vuoden 2014 loppupuolella Takayma voitti WBO- ja IBF-liittojen mestaruusvyöt takaisin voittamalla Go Odairan. Takayma luopui lähes välittömästi WBO-liiton mestaruudesta. IBF-liiton mestaruutta Takayma puolusti kolmesti menestyksekkäästi, kunnes hävisi neljännessä ottelussa Jose Argumedolle. Vuonna 2016 Takayma palasi WBO-liiton mestariksi voittamalla Riku Kanon.


title: Pen-Pineapple-Apple-Pen

text: Pen-Pineapple-Apple-Pen (tunnetaan myös nimellä "PPAP") on japanilaisen fiktiivisen laulaja Piko-Taron, jota esittää koomikko Kosaka Daimaou, kappale. Se julkaistiin YouTubessa 25. elokuuta 2016. Kappaleen alkuperäinen versio on saanut yli 170 miljoonaa katselukertaa ja siitä on tehty lukuisia eri versioita. Yhteensä kappaleella on useita satoja miljoonia katselukertoja. Kappale on myös ollut Billboard-lehden Top 100 -listalla. Se on kaikkien aikojen lyhyin listalle päässyt kappale, sillä sen pituus on vain 45 sekuntia. Lokakuussa 2016 Piko-Taro kertoi solmineensa useita levytyssopimuksia, joiden avulla kappale julkaistaan digitaalisesti useissa Euroopan maissa ja Aasiassa.


title: Heinijärvi (Nokia, itäinen)

text: Heinijärvi on Pirkanmaalla Nokialla toinen vierekkäin sijaitsevista järvistä, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Läntinen Heinijärvi on osa Laajanojan valuma-aluetta.


title: Heinijärvi (Nokia, itäinen)

text: Järven pituus on 300 metriä, leveys 150 metriä ja sen pinta-ala on 2,6 hehtaaria. Yhdystie 13791 kulkee järven länsipuolitse ja tien toisella puolella sijaitsee läntinen Heinijärvi. Järviä kutsutaan kartoissa yhteisnimellä "Heinijärvet" ja ne ovat yhteydessä toisiinsa tien alittavalla ojalla. Itäinen järvi kuuluu Laajanojan valuma-alueeseen vaikka läntinen järvi kuuluu Matalusjoen valuma-alueeseen. Itäinen Heinijärvi sijaitsee ojittamattoman suoalueen eteläreunalla, jossa sen rantaan laskeutuu kallioinen mäki. Siinä on kaksi vesiallasta, jotka ovat yhteydessä toisiinsa kapean salmen välityksellä. Länsialtaassa sijaitsee saari. Järveen laskee kaksi ojaa, joista Porrasjärven laskuoja on tärkeä. Heinijärven oma laskuoja lähtee tulo-ojan läheltä järven itäpäästä ja mutkittelee luontaisena Ylisenjärvenlammiin. Veden laskennallinen viipymä järvessä on 16 vuorokautta. Sen rantaviivan pituus on kilometri ja se on autio. Järvi on keskeltä verrattain syvä, mutta sen rannat ovat matalia ja paikoin ruohottuneita. Järven länsipään ylittää korkeajännitelinja. Yhdystien lisäksi itärannan ohittaa kävelypolku, joka johtaa tieltä Porrasjärvelle.


title: Heinijärvi (Nokia, itäinen)

text: Itäisen Heinijärven vedenlaatua on tutkittu vuosina 1988, 1991–1996 ja 1999–2015, koska se valittiin vuonna 1991 mukaan valtion happamoituneiden vesistöjen tutkimusprojektiin. Alueen järvet olivat 1980–1990-lukujen vaihteessa erittäin happamia. Sekä Ruokejärven että Kalliojärven kalkitukset pääasiassa 2000-luvulla ovat parantaneet myös Heinijärven tilannetta. Kalkitukset ovat nostaneet veden pH-arvoja hieman, mutta vesi on edelleen hapahko. Kalkituksien vuoksi järven puskurikyky happamoitumista vastaan parani väliaikaisesti tyydyttävälle tasolle, mutta on sen jälkeen heikentynyt välttävälle tai heikolle tasolle. Veden ravinnepitoisuudet riippuvat säästä ja vuodenajoista. Ne ovat yleensä karun tai lievästi rehevöityneen järven tasoa. Heinijärven happitalous on huonompi kuin valuma-alueen yläpuolisilla suuremmilla järvillä. Heinjärvi lämpötilakerrostuu talvisin ja alusvedessä on silloin yleensä happikato. Hapen kemiallinen kuluminen on ollut voimakasta koko järven vesimassassa, mikä on heikentänyt myös päällysveden tilannetta. Järven virkistyskäyttön arvosana on tyydyttävä.


title: Heinijärvi (Nokia, itäinen)

text: Vaikka läntinen Heinijärvi muodostaa nykyään erillisen vesialtaan, on näillä järvillä selvästi yhteinen historia. Ennen järvenlaskua Heinijärven laskuoja oli sama kuin itäisen Hienijärven laskuoja. Vanhoissa rekognosointikartoissa vuosilta 1776–1805 näkyy järvi Kuloveden kartassa. Siinä järven muoto on piirretty nykyisen kaltaiseksi ja siitä on piirretty ojat itään ja luoteeseen. Tämän kartan mukaan järvi olisi laskenut kahteen suuntaan eli se olisi ollut bifurkaatiojärvi. Kalmbergin kartastossa vuodelta 1855–1856 järven rantaviiva piirrettiin yhtenäisenä kuin läntinen ja itäinen järvi olisivat olleet yhtenä järvenä. Sillä oli tuolloin vain yksi nimi ”Heinijärvi”. Tässä kartassa sen ainoa lasku-uoma johti Yliseenjärvenlammiin. Näistä kartoista on mahdotonta päätellä järvenlaskun ajankohta, mutta se on kuitenkin tapahtunut kauan ennen 1900-lukua.


title: Heinijärvi (Nokia, itäinen)

text: Korkeajännitelinja on merkitty jo vuoden 1953 peruskarttaan ja Nokian ja Pinsiön yhdistänyt maantie näkyy vuoden 1960 kartassa. Samassa yhteydessä läntinen Heinijärvi sai pohjoisrannallensa retkimajan. Vuoden 1975 karttaan oli piirretty toinenkin Nokialta tuleva tie, joka yhtyi järvien eteläpuolella toisiinsa.


title: Heinijärvi (Nokia, itäinen)

text: Järven länsipään vesiallas tai koko itäinen Heinijärvi kuuluu Natura 2000-verkoston Kaakkurinjärviin.


title: Aflaj-kastelujärjestelmä

text: Aflaj-kastelujärjestelmä on Omanissa tuhansia vuosia sitten kehitety järjestelmä, jolla kaivovettä saadaan viljelmille. Niitä on käytössä vieläkin noin kolmetuhatta kappaletta. Viisi tällaista kastelujrjestelmää on liitetty Unescon maailmanperintölistalle.


title: Aflaj-kastelujärjestelmä

text: Nykyisen aflaj-järjestelmän jälkiä on seurattu 500-luvulle eaa., mutta on viitteitä siitä että kastelujärjestelmiä on ollut alueella käytössä jo 2500-luvulta eaa. Vettä nostetaan kaivoista ja lähteistä ja ohjataan kanavia pitkin useiden kilometrien päähän.


title: Jemenin sisällissota (2015–)

text: Jemenin sisällissota on Jemenissä käynnissä oleva aseellinen konflikti. Käsitettä sisällissota alettiin käyttää maaliskuussa 2015, kun huthikapinalliset hajottivat Jemenin parlamentin ja syrjäyttivät presidentti Abdrabuh Mansur Hadin.


title: Jemenin sisällissota (2015–)

text: Elokuussa 2016 sisällissodassa oli Yhdistyneiden kansakuntien mukaan tapettu yli 10 000 ihmistä, joista 3 799 oli siviilejä. Sen mukaan Saudi-Arabian liittouma on vastuussa yli 60 prosentista siviiliuhreista. Kolme miljoonaa jemeniläistä on joutunut pakolaisiksi. Heistä 200 000 on paennut ulkomaille. Pakolaisista 900 000 oli elokuussa aikeissa yrittää palata koteihinsa. Uhreista yli 6 700 on kuollut sen jälkeen, kun Saudi-Arabian liittouma alkoi pommittaa Jemeniä maaliskuussa 2015. Uhreista valtaosa on siviileitä.


title: Jemenin sisällissota (2015–)

text: Kansalaisjärjestö Yemen Data Projectin mukaan Jemenissä on tehty yli 15 000 pommitusta vuoden 2015 maaliskuun ja vuoden 2017 joulukuun välillä. 92 prosenttia kaupunkeihin tehtyjen pommitusten uhreista on siviileitä. Yli 54 prosenttia terveydenhuollon yksiköistä (3 507:sta yli 1 900) on joko lopettanut tai joutunut rajoittamaan toimintaansa.


title: Jemenin sisällissota (2015–)

text: Joulukuussa 2018 Yhdysvaltojen kongressi äänesti ja lopetti Saudi-Arabian tukemisen Jemenin sodassa.


title: Jemenin sisällissota (2015–)

text: Huthit (viralliselta nimeltään "Ansar Allah" eli Jumalan tukijat) ovat zaidilais-shiialainen sissiryhmä Jemenin pohjoisosasta. Sisällissodassa huthikapinalliset ja heidän liittolaisensa (vuoden 2011 vallankumouksessa syrjäytettyä presidentti Ali Abdullah Salehia kannattavat turvallisuusjoukot ja sotilaat) sekä heitä tukeva Iran yrittävät vallata Jemenin. Kapinalliset saavat aseensa armeijalta.


title: Jemenin sisällissota (2015–)

text: Ääri-islamistinen terroristijärjestö al-Qaida on tehnyt Jemenissä iskuja vuodesta 2000 lähtien. Se vastustaa sekä hutheja että hallitusta. Vuonna 2009 se muodosti Arabian niemimaan al-Qaidan (AQAP). Al-Qaida on liittoutunut idässä olevien aseistautuneiden heimojen kanssa, jotka torjuvat huthien hyökkäyksiä.


title: Jemenin sisällissota (2015–)

text: Hutheja ja al-Qaidaa vastustavat vuonna 2012 valtaan noussut presidentti Abdrabuh Mansur Hadi ja häntä tukeva Saudi-Arabia liittolaisvaltioineen. Liittoumaan kuuluu kymmenen lähinnä Persianlahden arabivaltiota (Saudi-Arabian lisäksi Bahrain, Egypti, Jordania, Kuwait, Marokko, Qatar, Senegal, Sudan ja Arabiemiirikunnat). Yhdysvallat väittää, ettei kuulu liittoon, vaan tukee sitä ja on mukana sen sotatoimissa, jossa terrorismia vastaan taistellaan miehittämättömillä lennokeilla.. Britannia tukee liittoumaa. Heinäkuussa 2015 liittouman ainoa julkilausuttu sotilaallinen päämäärä oli turvata Afrikan ja Aasian välinen Bab el Mandebin salmi, joka on yksi maailman vilkkaimista merireiteistä.


title: Jemenin sisällissota (2015–)

text: Britannia ja Yhdysvallat ovat lähettäneet Jemeniin sotilaita.


title: Jemenin sisällissota (2015–)

text: Lisäksi etelässä sekä hutheja että hallitusta vastustaa Etelän liike eli itsenäisyysliike, joka ajaa Etelän eroa Jemenistä. Myös jihadistijärjestö Isis tekee Jemenissä pommi-iskuja hallitusta vastaan.


title: Jemenin sisällissota (2015–)

text: Ali Abdullah Saleh toimi Jemenin presidenttinä vuosina 1978−2011. Hän joutui eroamaan Jemenissä vuonna 2011 toteutetun vallankumouksen takia. Toukokuussa 2015 Saleh ilmoitti liittoutuneensa huthien kanssa. Hän on pysytellyt taka-alalla samalla kun hänen sotilasosastonsa ja turvallisuusjoukkonsa ovat tukeneet hutheja.


title: Jemenin sisällissota (2015–)

text: Ali Abdullah Saleh aloitti presidenttinä vuonna 1978 Pohjois-Jemenissä, kun hänen edeltäjänsä oli murhattu. Pohjois- ja Etelä-Jemenin valtioiden välillä käytiin vuosikymmenten ajan useita sisällissotia, kunnes Jemen yhdistyi vuonna 1990 Jemenin tasavallaksi. Saleh jatkoi presidenttinä. Valtiosta ei muodostunut yhtenäistä eikä vakaata maata. Vuonna 1994 hallitus ja eteläjemeniläiset kävivät sisällissodan eteläjemeniläisten halutessa purkaa yhdistymisen, koska he katsoivat joutuneensa poliittisesti ja taloudellisesti syrjään.


title: Jemenin sisällissota (2015–)

text: Vuonna 2004 huthit ryhtyivät kapinaan, koska katsoivat valtansa, uskontonsa ja kulttuurinsa olevan uhattuna. Heidän johtajansa Hussein Badr al-Din al-Huthi ja useita muita tapettiin. Huthit ja hallitus kävivät kuusi sotaa, kunnes osapuolet sopivat tulitauosta helmikuussa 2010. Seuraavana vuonna syntyi kansannousu, joka sai Salehin luopumaan vallasta,


title: Jemenin sisällissota (2015–)

text: Vuonna 2012 presidentiksi nousi ainoana ehdokkaana varapresidentti Abdrabuh Mansur Hadi. Vuonna 2014 Hadi aikoi jakaa Jemenin kuuteen hallintoalueeseen. Huthit vastustivat hanketta, koska katsoivat sen heikentävän asemaansa. Samaan aikaan pääkaupunki Sanaassa oli mielenosoituksia polttoaineen hinnan nousua vastaan. Huthit onnistuvat kääntämään tyytymättömyyden edukseen ja valtavat Sanaan syyskuussa.. Tammikuussa 2015 he hylkäsivät hallituksen ehdottaman perustuslakiluonnoksen ja helmikuussa nimittivät oman presidenttineuvoston korvaamaan Hadin. Hadi pakeni hallussaan olleeseen Adenin eteläosaan. Maaliskuussa huthit etenivät nopeasti kohti Etelä-Jemeniä. He hyökkäsivät Adeniin ja Hadi pakeni tukijamaahansa Saudi-Arabiaan. Sisällissodan katsotaan alkaneen presidentin syrjäyttämisestä.


title: Jemenin sisällissota (2015–)

text: Saudi-Arabia ja sen liittolaisvaltiot alkoivat tukea syrjäytettyä presidenttiä pommittamalla kapinallisjoukkoja mm. satamakaupunki Adenissa ja saartamalla heidät mereltä. 25. maaliskuuta Yhdysvallat lupasi järjestää Saudi-Arabialle armeija- ja tiedusteluapua, mutta ei ottaa osaa ilmaiskuihin. Pakistanin parlamentti äänesti huhtikuussa ettei se ota osaa liittoumaan, vaan pysyy neutraalina.


title: Jemenin sisällissota (2015–)

text: 11. huhtikuuta 2015 presidentin joukot sanoivat vanginneensa kaksi Iranin vallankumouskaartin upseeria Etelä-Jemenissä. Tapaus vahvisti epäilyksiä, että Iran tukee sisällissodassa huthi-kapinallisia. 4. toukokuuta myös Senegal liittyi Saudi-Arabian liittoumaan lähettämällä Jemeniin 4100 sotilasta.


title: Jemenin sisällissota (2015–)

text: Kesäkuussa 2015 Yhdysvallat murhasi Arabian niemimaan al-Qaidan johtajan Nasser al-Wuhayshin lennokki-iskulla. 17. heinäkuuta 2015 hallitus valtasi Adenin takaisin. Syyskuussa Hadi palasi Adeniin. Syyskuussa ilmaisku tappoi ainakin 131 siviiliä häissä Mokhan kaupungissa. Isku oli tiettävästi Saudi-Arabian liittouman tekemä, vaikka se kiisti tapahtuneen.


title: Jemenin sisällissota (2015–)

text: Maaliskuussa 2016 huthien hallussa oli kahdeksan Jemenin 22 maakunnasta ja viidestä muusta käytiin taisteluja. Samassa kuussa Saudi-johtoinen ilmaisku tappoi ainakin 119 ihmistä torilla Hajjahin maakunnassa. Kuolleista 106 oli siviilejä, joista 24 lapsia.


title: Jemenin sisällissota (2015–)

text: 18. huhtikuuta alkoivat YK:n tukemat rauhanneuvottelut hallituksen, sekä huthien ja Salehin "General People's Congress (GPC)" -puolueen välillä. Hadi katkaisi neuvottelut 28. heinäkuuta sen jälkeen, kun huthit ja Salehin puolue olivat ilmoittaneet uudesta yhteishallituksesta.


title: Jemenin sisällissota (2015–)

text: 28. heinäkuuta 2016 Ali Abdullah Salehin johtama Yleinen kansankokous -puolue ja vallankumousta tavoittelevia hutheja edustava Ansarullah-ryhmä perustivat Ylimmän poliittisen neuvoston "huolehtimaan Jemenin kaikista poliittisista, taloudellisista, sotilaallisista ja turvallisuusasioista, sekä haastamaan Saudien aggression ja suunnittelemaan Jemenin valtiollista politiikkaa perustuslain mukaisesti". Samalla lakkakutettiin neuvoston edeltäjä, kapinallishuthien johtama Vallankumouskomitea.